Australia Lainu An i Dawh Cem Ko Rua – Chin 11 News\nAustralia Lainu An i Dawh Cem Ko Rua\nPosted By: victor victor March 11, 2020\nNizan ah Myanmar Idol Season 4 runner up People Champion ti tiangin an rak ti bal mi Benjamin Sum cu dam tein Australia a phan ti thawng kan theih i a lawmum taktak. Tulio zawtnak Virus tttihnung taktak mi karah khual a tlawn hi asi i Benjamin Sum uartu a fans pawl zong an lung re thei taktak timi We Love Benjamin Sum zoh in theih khawh asi. Thlacam bawm cio hna usih a kal nak ding vialte ah a lam a tluan khoh nak hnga tiah ca zong an post mi aum. Benjamin Sum hi cu an rak uar kho taktak.\nKan chim lengmang cang bantuk in Benjamin Sum hi Pathian a duh i holh le rel lei zong ah Khrihfa asi nak hi aa thei kho taktak mi mi nunnem zohchunawk tlak taktak hi asi mipi nih cun uarlo awk hrim a ttha lo nungak no tete le bang nih cun an thihhnawh lo lawng hi asi ko. Australia Nungak pawl zong hi vun zoh ko ulaw a tanglei Link ka chiah mi ah khin an duh an uar kho taktak a thlah hrim an thlah kho ti lo a pawng te ah an dir hnawh i Virus a um ti hmanh an thei ti hnga hme maw ti awk tluk bak khi an si zoh an nuam kho taktak hna.\nBenjamin Sum hi kum hngakchia te asi nain a biachim a holhrel ah mi puitling taktak mi pakhat asi ti fiang tein theih khawh asi i mipi duhnak le mipi duhning i um hna hi a thiam taktak uar um bak ko nungak cu chim lo pa pawl hmanh nih Benjamin Sum hi cu an uar tuk cio hngakchia bik in upa bik tiang in Benjamin Sum ti bak hi asi ko. A hriang te ah Esther zong hmuh awk a um an unau tein Australia ah zei bantuk tuanbia dawh dah an ttial tthan lai timi hi mipi tam deuh nih kan bawh cio mi asi ttheo lai tiah ruahnak tampi ka ngei.\nCredit: Daisy Zahau


Kan Lai Hlasak Thiam Pu Cung Hlei Lian Nih A Kan Liam Tak Ruangmang Eee – Thechinlandtoday\nKan Lai Hlasak Thiam Pu Cung Hlei Lian Nih A Kan Liam Tak Ruangmang Eee\nadmin July 18, 2021 Leave a Comment on Kan Lai Hlasak Thiam Pu Cung Hlei Lian Nih A Kan Liam Tak Ruangmang Eee\nLai Hlasak Thiam Pu Cung Hlei Lian a Nunnak a Liam.”RUAT” timi hla in Laimi lak ah a minthangmi Lai hlasak thiam Pu Cung Hlei Lian cu tu zaan sml. 9:00 hrawng ah Hakha Agape Sikhaan ah a nunnak a liam.\nHlasa Pu Cung Hlei Lian hi Dawrthar sang um Pu That Tu i a fapa a si. Fa pakhat a ngeimi zong a si. Agape sikhaan ah hnudawh thahritom in a um i, atu bantuk hin ruah lo piin a nunnak a liam hi a si. Credit;The Chin Journal\nCovid-19 ruang ah Yangon Chief Minister Phyo Min Thein, besia zetin an um, tuamhlam rero lai →\n← Hakha Mipi Hna Caah Zulh Ding Phung Thar Hi Zulh Khawh Cio I Zuam Hna Usih


February 2020 – Page 2 – Chin Model\nTuchun hi President Trump tazacuainak closing argument Senate ah an tuahmi a donghnak ni a si. 1. Democrats house manager nih suimilam pahnih le Republican [ White house counsel ] lawyer hna nih suimilam pahnih […]\nKan Miphun hna nih kan i buaipi lengmang mi Biaknak le Politics kongah kan lungput le khua cuanhning hna hi Apple le Nokia Phone company hna nih an kan fianter deuh ngai men kho. Kan […]\nNihin zinglei sml 7: 40 ah Pu Zo Ram Thang Rengthlang, kum 31 nih hi vawlei nunnak in a kan liamtak. Amah hi Thlatan khua, Matupi Peng in a si i 2015 ah Australia a […]\nVice President H. E. Pu Henry Vanthio hruainak le MEEA (Myanmar Ethnics Enterpreneurs Association) tawlrelnak in Myanmar Ethnics Culture Festival (ေသြးခ်င္းတို့ရဲ့ ပြဲေတာ္ဆီသို့) cu hunghlai taktak in le hlawhtling ngai in kan thawk khawh 01-07 Feb […]\nCBC hruainak le tawlrelnak in Mindat ah tuah an timhmi a voi 2nak Chin Peace Forum cu NRPC nih CNF an i tel ca ah tuahnak nawl a pe hna lo tiah Chin Cozah nih […]\nChris Kyle cu SEAL US Navy a si pin ah Sniper kah a thiam i Sniper a hman a thiam bik a si. Pathian nih America ram caah le American Mizapi caah fimthiam nak a […]\nBuchohci Thein Sein (President-Budish) , Buhmuchoh Hung Ngai ( CM-Budish ) Ralkap uknak tikhawh rih mi USDP cozah chan ah zalong tein Hakha khuapi Carson Hall ah tlunghlai taktak in Chin Nationnal Conference pi cu […]\nFebruary 3 zinglei suimilaam 9:00 hrawng ah Hakha Gangaw lam, No.266 phanh lai ah kattaza chuan mi a kaang. “Meithat Zung nih ralrinnak he seh kan thlah. Inn kaang a si sual lai kan ti […]\nRalkap pen chan ah Chin miphun ni tuah cu Kawl ralkap Thonginn kutka hram dir he aa lo i Sianghleirun kai nih hruaimi in tuah dah tilo Chin State Day in rak hmanter ansi lio […]\nChin party hi zeithla an ruah hnga aw, Kawl khuapi Yangon ah an head quarter an va chiah khi. An party upa pawl an lung ai rual lo tiah NLD nih an timi hna hi […]


KNU Ralkap Hmai Ah Cun Kawl Ralkap Pawl Cu Sa Chia Bak An Si Ko Karen Mipi Kawl Ralkap Nih An I Kham Sual I – Onlinenungak\nKNU Ralkap Hmai Ah Cun Kawl Ralkap Pawl Cu Sa Chia Bak An Si Ko Karen Mipi Kawl Ralkap Nih An I Kham Sual I\nKNU hmai ah cun Kawl ralkap pawl cu tawcep bak an si.Karen hriamtlai KNU hi hlan chan in nihin ni tiang Kawlram tlangcung hriamtlai phu tampi lakah hmuhtonmi tampi a ngeimi le a thawngbik mi Kawl ralkap nih a tih bikmi an si.Tutan Kawlram ralkap aa-naa lakmi duhlo nak langhternak zong ah KNU ralkap nih an mipi cu an ven bak khawh bak hna.\nArpi nih a fale a thla in a huh hna bantuk in an miphun an ven hna. Kawl ralkap zong an timi hna cu Karen mipi pakhat a thi nan chuah maw nan kah hna si cun kan in lehrulh colh lai an ti. Karen State hmun tampi ah ralkap le palik nih mipi an kham pah len hna nain an ti ngam taktak hna lo. KNU an tih hna.\nNihin zong ah Sandah a piahmi mipi hna cu Ralkap nih lampi ah an kham hna. Cucu KNU nih an theih tikah KNU Tatmahahmu pakhat a kal i ralkap pawl cu bia kakhat a hal hna. “Lam nan on lai maw on hlah cu lawng chim uh ” a ti hna i cu ti cun lam cu an on than. KNU hmai ah kawl ralkap cu Tawcep bak an si ko. Hmaitonh cun an tih tuk hna.\n88 Hruatu Min Ko Naing Chimmi.Tuzarh hi a biapi taktak lai. A donghnak zarh zong a si kho. Tuzarh ah thil a fiang cang lai.Cucaah biatak in Embassy zung hmai ah mino hna nih daihnak he sandah piah ko rih u sih.Vuanthan pawl tuzarh zung kai bak hlah uh. Tuzarh ah CDM kan thawn a herhtuk. Cun sangkip in zan ah security tuah cio ulaw internet line an phih si zong ah khat le khat thawng i thanh khawh kan i zuam hna lai. Tuzarh ah thil a fiang cang lai. Azi-daw-bone awng-yah me.Min Ko Naing(8888) Credit: Tluang Ceu Thang


Kling Klang - Keimzeit (Chor)\nKaufpreis incl. Lizenztyp 4 (7,90 €) gemäß $ 2.1 AGB ! - Produkt ID: UD-K0012\nIn the Style of Keimzeit\nKling Klang - Chor\nKling Klang - Keimzeit (inst.)


A poi tuk ee!!! Democrat pawl thil tuah ning cu Israel caah mangchia bak si ko cang\nDemocrat pawl hi cu Israel caah cun ral bantuk an si cang ko. Democrat ah hin Muslim zong an um ve caah Israel dohnak caah le US nih Israel a bawmh tawn mi hna cu dawngter dih hi an nih tim bik mi a si tiah ka rak tial cang kha. Israel le palestine pawl buainak kong zongah Democrat nu pali nih Palestine lei an dirpi ning kong zong ka rak tial cang kha\nIsrael le Gaza May thla ni 11 an i tuk dih hnuah khan Biden administration nih Humanitarian ground ah Millions tampi bawmh ding in biakamnak a rak ngei,\nIsrael zong Iron Dome ser than ding in bia a kam. Natein Democrat lei nih bill pakhat House ah an chuahpi i,\nUS nih Israel cu Iron Dome ah a bawmh lonak ding bill an chuahpi mi cu Democrat dihlak nih an cohlan caah US nih Israel cu Iron Dome ah a bawmh ti lai lo tinak a si. Donald Trump lio zongah hnahnawhnak a chuahpi peng mi nu pali, The squad an ti mi,\nThe Squad Progressive Democrats Representative, Elexandria Ocasio Cortez of New York, Ilhan Omar of Minnesota, Rashida Tlaib of Michigan le\nPramila Jayapal of Washington hna an si. A hlei in Rashida Tlaib of Michigan hi Palestinian lei mi a si.\nApi zong a tu hi Palestian ah a um i a dam ko. Mah nu nih Bills hi a chuahpi mi a si. Natein House Majority Leader Hoyer nih Israel Defense Ministry lei a chon cawlh i House ah Technical block lawng a si,\nA hnuah Israel 1$ Billions Iron Dome Defense system serthannak ding caah tangka nan hmuh cawlh lai tiin telephone in a chawn hna. Cred-Breitbart\nKawlram kong…. Yangon ramtthen, Hlaingtharyar ah dirhmi CGF hriamtlai phu nih nizan September ni 21, kum 2021 zanlei suimilam 3:30PM thok khan\nAnawyattha lam cungah ummi Yugyi le Yutee timi kar ah kah dohnak pakhat an vun thok cang, lamhlaat in control khawhmi bomb pa 6 hmang in ralhraang pawl an phomh hna. Hi bomb puahnak ah hin uniform aa hruk lomi ralhraang pawl tam lak te hliamhma an pu nain CGF lei in in cun hliamhma pumi pakhat hmanh an um lo.\nHlaingtharyar hi ralhraang uknak kan duh lo tiin sandah piah ruangah ralhraang nih tampi an rak thah hnanak hmun si.\nNizan September ni 21 zanlei ah khan ralhraang lei in Captain range simi le ralhraang palik bawi pakhat an cuannak motor bomb in an puah khawh ruangah a cung cuangmi an dihlak in sizung an phan viar.\nKan nih CGF nih cun mipi hna himnak ding hi a si khawh chung in kan i zuam lai, mipi lei zong nih kan mah he hmunkhat ah ttang tti ding in kan in sawm hna tiah thawngthanhnak an tuah. Chin24Saven News\nBe the first to comment on "A poi tuk ee!!! Democrat pawl thil tuah ning cu Israel caah mangchia bak si ko cang"


Phatthalung (51 Hotels)\nThailand · 51 hotels available\n250 Moo.13, Tambon Phanang Tung, Amphoe Khuan Khanun, Phanang Tung, Khuan Khanun District, Phatthalung, Thailand, 93150\nWhen you stay at Bann Chomchan in Khuan Khanun, you'll be steps from Thale Noi. This hotel is 10.5 mi (17 km) from Bamboo Garden Market and 13.2 mi (21.3 km) from Tai Nod Market.\n388 Moo.3 Tambon Phanang Tung, Phanang Tung, Khuan Khanun District, Phatthalung, Thailand, 93150\n257 Tambon Pa Phayom, Pa Phayom, Pa Phayom District, Phatthalung, Thailand, 93210\nWhen you stay at S.K. Park Hotel in Pa Phayom, you'll be close to Thaksin University. This hotel is within the region of Tai Nod Market and Khao Phra Thong Temple.\n413 Moo 1 Phetkasem Asia Road, Khuan Khanun, Khao Chaison District, Phatthalung, Thailand, 22000


A Cu Reru Cu Aw Minung Ngai Hi Poi Taktak Si – FIAKFAIROCK\nA Cu Reru Cu Aw Minung Ngai Hi Poi Taktak Si\nCu tluk lawmmam cu dah. Zeitluk hmanh in va sual ko sehlaw hi bantuk lawmmam in i hrem hi cu a poi bak ko hih! Cu hlei ah a thun tu hna zonghi nu an hei sichap rih cu mu. Nu asinak chungah hmathak an thunpiak nak a ruang hi midang va a ihpi ruangah asi i, an riahnak hotel ah kher cun an va tlaih ve fawn cu awh!\nChina ram ah nutling kum 30 mi nih midang va ai uar i an i tong lengmang tawn ti asi. A nupi nih hin a zum hna lo nain mit in a hmuh hna lo tik ahcun zeiti van ti awk ngai le a thei fawn hna loh. A vapa leng a chuah cu a thlite in a zulh i, nu pakhat he hotel chungah an luh lio cu a hmuh hna.\nCu tik ah amah zongcu an luhnak in minute 10 hrawng a rauh hnu ah khin a va lut ve i, room chungah cun taklawng bakin an rak um lio cu a va hmuh hna i, a thin hung tuk hringhran i, ai kenmi hmathak cu an pa nih hotel room ah a um pi mi nu cu a nu sinak chungah a thun i, a hawi le dang pahnih zongnih an rak bawmh chih. An pawngah cun a vapa zong cu a dir peng ve ko i, a nungak hi a chanh hrimhrim a chanh ngam loh. Hi bantuk theng hin cu ti hram hlah uh tiin zaangfah a nawl hna.\nHi news hi hlan deuh lio ah a cang mi asi cang nain Seven Day News nih a van post than i, a post thannak a ruang hi, nungak hna nih mi dang va an komh lengmang hna i, hi bantuk in thil a can ti lo nak hnga ding ah ralrin peknak ah a van post than mi asi. Hmathak a thah ning cu kan theih dih mi asi i, taksa dang i kan i nalh sual hmanh ah a hei thah ning. Cu chap chap i, van thun ko cu ruah ngam hmanh asi loh.


Australia Ummi Caah Thawngpang Ṭha: Australia Mipi Ca Ah A Voi Hnihnak Tangka Lut Ding – Chin World News Evening\nAustralia Ummi Caah Thawngpang Ṭha: Australia Mipi Ca Ah A Voi Hnihnak Tangka Lut Ding\nJune 30, 2020 June 30, 2020 Salai Van Thawngpang\nTulio pulrai COVID-19 zualhma chin lengmang ai kaw, ram mipi kan chaihma ngai cang. Rian zong caan tling in a tuan lo mi kan tam tikah, Cozah nih a biakam bantuk tein a voi hnihnak bawmhnak tangka cu July 15 thok in mipi sin ah a phawtzamh cang lai.\nCOVID-19 hnursuan ruangah hartong bawmhnak hi Acozah nih The Economic Support Payment (ESP) tuanvo a pek i anmah nih phawtzamhnak hmalak a si lai. Cucaah atu in zarh hnih chungah $750 an rak sem lai. Hi bawmhnak he pehtlaiin Acozah nih rikhiah a ngeih, cu rikhiah a ngeih mi chungah hmuh ai tlak mi sin lawngah sem a lai. Cucaah hmuh ai tlak mi hna nih zeihmanh an tuah awk a um lai lo, nan bank chungah a rak lut top lai.\nTutan bawmhnak a tingco kho ding hna cu, “Age Pension, Bereavement Allowance, Carer Payment, Disability Support Pension and Family Tax Benefit” a ngah mi lawng a si lai. A voih khatnak tangka semnak ah rak bawmh mi “JobSeeker Payment, Newstart Allowance, Parenting Payment and Youth Allowance” pawl kha cu hnon rih kan si, semchih kan si lai lo. Caṭialtu: Carson Twin Twin\nSaya David Lah Tongthlatu Hi NLD Lutlai Daw Aung San Suu Kyi A Si\nSalai Lungthli Tum Nih CNLD Nih A Phomh Hnaning Cu A Faak Meisei


Rev. Dr. Hai Vung Lian Damlonak A Hnu Bik Update Thar – The Cherry Par\nRev. Dr. Hai Vung Lian Damlonak A Hnu Bik Update Thar\nNovember 30,2020 Dr. Hai Vung Lian Damlonak Update. Nan dam tha cio hna maw ti in nan kut kan tlaih than hna.\nAtu lio cu hmunkip ah a zawmi kan tam ngai lio asi. Zeidang lungretheih lak le thawngpang dangdang lakah Rev. Dr. Hai Vung Lian dirhmun tlawmte update van tuahta ka van duh than. Nizan kha amah pum ah oxygen 90% asi i seh in 65% an pek caah amah ningte asi ko tiah kan ruah. Tuchun hi 12:00am tluk ahkhan amah pum ah 96% asi i seh in 65% an pek caah tlawmte cu a thangcho ko tiah kan ruah. Nizan he tuchun he a thi le a tha te hna cu an tha ko ti kha van in hrawmh thanta ka van in duh mi hna asi. Lunglomhnak tampi he.\n← Election Lio Democratic An Cawlcanghnak An Chimmi Cu A Mak\nKa Lunglawmhnak Langhternak →


Min Aung Hlaing Cawlcangh Ning Cu Ngaihchia Takak Si Cang – Chin World News Evening\nMin Aung Hlaing Cawlcangh Ning Cu Ngaihchia Takak Si Cang\nMarch 11, 2021 Salai Van Myanmar News\nHi thawngpang le hmanthlak hi Sanchaung mibu pawl an i chonhnak social media group ah an tarlangh mi asi. An mah Ralkap chung, Police chung lila sin in Biathli kan theih tiah a taang lei hmanthlak le Cabia hi an tial mi asi. Dik dawh ngai a si ko. An tarlangh ning ahcun “Min Aung Hlaing nih a mah Ralkap lila zong a zum tuk ti hna lo.\nA umnak ah Lungre thei ngai in a um ve cang. A si khawh chung in telephone le online in a minung pawl meeting a tuah pi hna. A sinain a herh tuk mi, Lutlai lei deuh taktak pawl meeting a auh hna hmanh ah inn ka hram ah an thilri an phoih ter dih hna” ti asi.\nCun “Police le Ralkap Nu an si zong ah Naypitaw Meeting room an luh lai ah Min Aung Hlaing Security nih an thilri an phoih ter dih hna. An takpum cung ah zeital a ummaw, hi dden camera, cheap (Recorder) timi an kawl, an hnuk le an taang lei tiang an purh dih hna. An mah inn in Pen (Catialnak) zong ken a ngah lo. Naypitaw Meeting room chung ah Meithal le Pistol zong an i luh pi kho ve ti lo” ti asi.\nCun Meeting room chung an phak zong ah Min Aung Hlaing cu Thlalang in khaam dih mi (Meithal kuan nih a kah khawh lonak) hmun ah a tthu, cu ti cun meeting a tuah pi hna ti asi fawn. An tial ning ahcun Min Aung Hlaing hi a security caah a thinphang, zaan aa hngilh kho ti lo. Cu caah a herh tuk mi Meeting a auh hna zong ah Ralbawi nu le pa pawl an si zong ah Police lutlai bik lei Nu an si zong Pa an si zong ah an taklawng bak in a luh ter hna, kutka hram ah an check hna, an muai ta dih hna ti asi.\nAtu hmanthlak an tar mi zong hi Naypyitaw, Min Aung Hlaing meeting auh mi ah a kai ve mi Ralkap bawi nu a si tiah an chim. Mah hi official website le Mainstream media nih an langhter khawh lomi asi caah dik ngai dawh asi. Laaknak: L.K.K\nRelchih: Min Aung Hlaing cu a ttah lawng chuak ko cang lai hih. Kawlram kongah India lei in thanhnak an tuah cang. Kawlralkap ai awh in Falam uktu nih Mizoram Champhai lutlai sin ah Mizoram Champhai ah a ummi Kawlram palek minung pariat a rak zammi hna cu kawlram ah rak kua hna uh tiah\ncakuat a rak ttial.\nAsinain India Union Home Minister Amit Shah nih Kawlram ralzam caah thawngpang ttha taktak thanhnak fiang ko in a chim. India Union Home Minister Amit Shah nih a timi cu ralzam hna hi kuat an si lai lo tiah fiang ko in Mizoram Chief Minister Pu Zo Ram Thang sin ah theihternak a tuah cang. Kawlralkap nih february nikhat ah rampi cu phungning loin uknak an lak ruangah ramchung mipi hna nih kawlralkap hna cu biatak tein hmun kip le\nkaakip an doh hna.\nA Poi taktak! Ralkaap nih Aung San Suu Kyi le U Phyu Min Thein biathli an phuan


AN SUNGHMI ZAT AN VUN LANGHTER CU ATURU BAK CANG – The Chinlung Post\nAN SUNGHMI ZAT AN VUN LANGHTER CU ATURU BAK CANG\nAugust 13, 2021 admin Kawlram 0\nKawlram le Japan nih an serchuahmi Mandalay Beer ah 193 million an sung cang. Hi konghe pehtlaiin thanhnak an tuahmi cu Myanmar Economy tawhtlaitu pakhat a simi Japan he hmunkhat ah an serchuahmi Mandalay Beer cu kan hnu July thla tiang thlaruk chung ah $ 193 million an sung cang tiah thanhnak an tuah. Hihi ralkap nih nawlngaihnak an lak hnu ah a cangmi asi.\nHi vialte tangka an sunghnak an tuakning le an zumhning an chimmi cu ralhrang kawlralkap hna nih a liamcia February nikhat ah hramhram in uknak an lak hnu ah atubantuk in an sunghnak hi a si lai tiah an zumh. Kirin Holdings hi kawlram sipuaizi tawhtlai le Mandalay beer serchuahnak ah share hmun 51 hi tawhtlaitu asi tiah an chim.\nRampi buainak ruangah ei le din dawr an khar ruangah atu bantuk in sunghzatlak puicimh an ton hi asi tiah an chim. Asinain atu ahcun kawlram in chuah an i timh lonak le Covid ruangah rianttuannak zong aharsa ngaingai tiah Kirinb Holdings ah ruahnak petu Toru Yoshimura nih a chim.TTP\nBreaking News: Mindat peng ah CDF-Mindat le Ralhrang kawlralkap karlak raldohnak a chuak tthan. Nihin August 13, 2021, zaan suimilam 7:00PM hrawng in kahnak aa thok hi a si tiah CDF-Mindat nih thawngthanhnak an tuah i a tu zong kan i kaap cuahmah ko ti a si. Nihin zaanlei ah khan, Uico Ralhrang pawl nih Mindat khuapi,\nSianginn pakhat cu an mah umhmum khuarnak ah an hman, cun nu pakhat zong an tlaih tiah Chinland Guardian nih mirang ca in a tarlangh ve. Cu tlawmpal ahcun kahnak a chuak, kaphnih kan i kaap cuahmah tiah CDF-Mindat nih an langhter colh ve hi asi. Mindat hi Chin ramkulh ah raldohnak a tam ngai nak hmun a si. Nihin zong ah kahnak a chuah tthan tikah mipi lei nih thlacamnak zong in biatak tein bawm cio hna usih. CDF Mindat Pathian nih dirpi hram hna seh.\nBREAKING NEWS: CDF LE RALHRANG KAWLRALKAP AN I KAP CUAHMAH\nLAITLANG A UMMI HNA NIH KAN THEIH A HARH TAKTAK MI A SI


Hi lamzawhnak ah an i put ding catar le an au ding biatlang 11 a si: (1) Khua kauhchapnak rian ngol ding, (2) Rule of law (Upadi nawlngeihnak), (3) Lothlo mi covo runvennak le nunning santernak, (4) Lothlo pawl vawlei ngeihnak humhim ding, (5) Lothlo pawl vawlei phungning lo in chuh buainak a rang bik in remh ding, (6) Pupa ram a um lo a ti mi paoh kan ral, (7) Rikhiah cang mi Sipin Area ekah 5000 chungah chan he aa tlak ii a thianghlim mi khua sersiam ding le (8) Vawlei chuh mi remhchunnak 2017 Ramkomh upadi runvennak, (9) Tlanglo vawlei upadi ser khawhnak,(10) Chin Ramkulh chung ziknawh eihmuarnak a tuahmi Cozah zung riantuan paoh doh ding, le (11) Kawlram chung ziknawh eihmuar a hmang zung riantuan dihlak doh ding.\nHi lamzawhnak ah haotu cu Pu Khen Dum a si lai i cozah zung lei ah thawngthanhnak le tlangtlatu ah Pu Run Peng a si tiah kan theih. Pu Run Peng nih lam an zawh hnawhchan he pehtlai in an i tinh mi le lam an zawh hnawhchan pawl cu TCP ah a tanglei bantuk in a chim.\n“Yangon khi minung nuai 6 leng an um. Sipin area 38 st miles lawng a si. Hakha hi 70,000 hmanh kan tling lo. 7. 94 stm ah kan i tlum tuk rih. Mah chung ah hin a tlawm bik inn 2000 hrawng sak khawh a si rih. Mah chung tu ah hin a thianghlim i chan he aa tlakmi khua ser hna seh ti kan duh. Mizapi Cozah timi NLD chan ahhin ningcang lo in mi zeihmanh an vawlei kha a man liamh loin chuh lo ding ti mi a um. Cozah nih a herh ahcun lothlo pa kha tha tein a chimhchawnh hnu ah a liamh lai i a vawlei cu mizapi ca ah a hman lai. Atu cu vawlei ngei lothlo pa kha chimhchawnh lo in an duhning paoh in vawlei an tah, an duh mi paoh an pek hna. Cun a tu Sipin Area 43.9 stm chung ah hin, Hakha minung, kan lei, kan tlanglo, kan dum, kan thinghlamnak hmunhma, kan satil zuatnak vawlei a zapi te in a lut dih. Kha vawlei kha Hakha minung lothlo nih kan pawcawmnak ca ah kan hman mi an si. Mah vawlei Sipin nih an kan chuh ahcun pawcawmnak kan ngei ti lo. Hihi Lothlo pawl cu thi uh ti he zong aa lo cun Hakha khua in thawl he zong aa lo. Liamh lo in pungning lo vawlei chuh kha zeitinhmanh in kan duh lo. Hmailei, hi hnu kum tampi ah Hakha minung sing tam pi kan si te le a herh ning zohchun in ttuanvo ngeimi nih sipin area cu an kauh te ko lai. 43.9 St miles chung ahhin minung sing 30 tluk khua hei sa usilaw zei ti dah kan din lai i zei rawl dah kan ei lai.\nMah tiang kha ruah a herh. Khua lawng kauhchap i a um ding minung pawcawmnak le a herh mi ca ruah lo cu sullam ngei lo khuakhan a si.\nHakha ah mi nih kan pem hna hlah seh kan ti duhnak a si hrimhrim lo. Phung ning loin vawlei chuh an kan timh i kan pawcawmnak a dih ding a si tik ah cucu kan duh lo mi asi. Atu i vawlei an kauhchap mi hi mirum pa deuh caah a si tiah kan hmuh. Zeicaah tiah Hluttaw Chairman Pu Zo Bawi hrimhrim nih, “Mirum pawl sing 30 in kan zuarh hna lai” tiah a chim. Cozah nih lothlo vawlei chuh i mirum zuarh timi hi Kawlram upadi ah kan thei rih lo.\nLam kan zawh lawng silo in Cozah nih tu i kan langhter mi kan duhnak an kan zulh lo sual zong ah kan vawlei himnak ding runven cu kan nun chung kan rian a si ko. Kan duhnak kan langhter mi, 7. 94 st miles chung hi chan he aa tlak i a thianghlimmi khua ah kan ser piak hna sehlaw kan khah te asi le a thar in kauhchap si te ko seh ti hi kan saduhthah a si.\nKhualai fang i cozah cinthlaknak dum le kohti (Golf) tuknak hmun khi mizapi ca ah hmun an hun i inn an sak ahcun inn aa peh lai i khua zong aa dawh lai. Cucu Hakha mizapi nih an chimceih cio mi asi. Hakha Post i ‘Hakha Khua Kauh ding mi kongah Hakha khuami nih lamzawh in duhlonak an langhter lai’ timi kha khua kauh duh lo silo in phungning lo in vawlei hmun chuh in sipin area kauhchap kan duh lonak kan langhter ding mi tu a si.”\nHi lamzawhnak cu 2017 December 11, zing sml. 10:00 in Khuathar Pu Tin Cung inn hmai ah i ton a si lai i sml. 11:00 in lamzawhnak an thawk lai tiah kan theih. An i ruahning ah minung 300 kan si lai an ti. Lamzawhnak ca nawlhalnak hi, Upadi thar ah lamzawh hlan suimilam 48 chung ah thawngthanh ding ti lawng a si cang. Nawl hal ding timi a um ti lo. Cozah lei sinah thawng cu an thanh cang caah lam zawh ding in timhcia an si cang tiah kan theih.


Thantlang Khuami Nih Dr. Lian Hmung Sakhong Hi Khuami Aiawh In Bia An Chimter Asi – Chin World News Evening\nThantlang Khuami Nih Dr. Lian Hmung Sakhong Hi Khuami Aiawh In Bia An Chimter Asi\nRamkhel bia cu biafang fangkhat hmanh hi a thuk ngaingaimi asi i; innteek leiin lawmhnak bia chim timi zong hi suallam a thuk hringhran. Thantlang khuami nih CNF cu recognised a tuah diam cangmi asi ko caah khuami aiawh in lunglawmhnak bia an chimter asi. Union leiin Kawlmi le Kawlbawi a rami pawl hmai ah “Thantlang cu kan ram asi, kan hmun asi, kanmah kan puai asi.\nNanmah cu kan mileng nan si, kan puai nan kan zawh caah kan ilawm”, timi hi sullam thuk taktak asi. Lunglawmhnak bia in a hnulei ah Chin miphun nih kan khelmi tampi biathup in nalh chih asi ko. Hriamtlaibu pakhat inntek aiawh in biachimter cu ralkap hrim cu an lautuk lai. Inntek asimi nihcun khual cu lunglawmte in a don awk asi. Chin miphun kan nunphung asi. Inntek cu don le hmunhma pek kan haulo. Thatnak lei tuin cuan ko hna usih. Ram Tinthei\nA tang cabia tawi hi kan Dr. Lian Hmung Sakhong nih a chim mi tawifiannak in langhtermi. “Kanmah Chin Ralkap hi inntek taktak cu kan si. Chin Miphun Ni a kan lawmhpi tu nan dihlak cung ah kan i lawm. Rampi Ruahnakpetu Daw Aung San Suu Kyi cung zong ah kan i lawm. Daw Aung San Suu Kyi hi Myanmar ram Ruahnakpetu lawng siloin Democracy ah kan nu bik zong a si.\nAtu Chin Miphun Ni kan tuahnak khua Thantlang hi Pu Lal Luai khua a si. Pu Lal Luai cu kan ca ah nunnak a petu Chin mi kan pa a si. Nu hna ca ah biatak tein a rak cawlcang mi a si. Ni hin kan ram kan zoh tik ah Panglong Cahren chung um mi hi kan tuanchuah khawh lo ca ah nihin tiang ramchung ral a daih khawh lo hi a si. Cucaah atu lio remdaihnak kong ah hi Panglong Cahren chung a um mi hi tling khitkheh in kan tuanchuah a herh,” tiah a chim.\nCND Aw Ka Ngaihchiat Le Ka Lungfah A Zual Ee


Fa chuak ka an hlonhmi cu Traffic palik (PK) nih a nung tein an char – Chin 7 News\nFa chuak ka an hlonhmi cu Traffic palik (PK) nih a nung tein an char\nNovember 2, 2018 admin KNOWLEDGE, WORLD 0\nMi nunnak van lai tla ti kha si ko, minih an hlonh i Uico nih bur tangah a tlik pimi ngakchia chuak ka cu PK pathum nih a nung in an char. Uico nih ngakchia an hlonhmi cu a char i bur tangah a luhpi heh tiah a tap ve, cucu PK pathum nih ngakchia tah cu an theih tikah bur tang an va zoh tikah cun uico nih a rak tuai len ko.\nHihi nihin Nov.2 zanlei ah India ram khuahlipi Delhi ah a cangmi a si. Africa Avenue timi lam cawng PK nih ngakchia tah cu an hna thlam in an theih, heh tiah an pawngkam cu an kawl i ahnu ah lam pawng burbuk tang an zoh tikah cun uico nih ngackhia chuak ka nute cu a rak thut pi ko. Zawkzawk in an lak i Delhi Police Control Room an chawnh hna cu hnu ah Safdarjung Siizung ah an kalpi.\nTha tein siibawi te nih sii-ai an thlawp i a tu cu a tha cang thinphan ding um lo an ti. Ngakchai nu PK nih an chanh hi nihin zanlei India caan in suimilam 4:00 tluk ah a si.\nA chantu PK Traffic Police hna hi RK Khanna Tennis Stadium kam a hngakmi hna an si. Mah ngakchia nu zong cu pohma 317 in palik nih case an file cang. A hmutu PK hna cu Anil, Amar Singh le Parveen an si hna.\nNu simi nih rel hrimhrim ding “daithlang in um bak hlah,”\nAsia Bibi Cu Muslim Pawl An Buai Tuk Caah Luatter A Si Tthan Lo


TRUMP nih a tei tthan ko lai tiah lung awttawm in a ummi vialte caah ruahchanhnak a dih – The Cherry Par\nTRUMP nih a tei tthan ko lai tiah lung awttawm in a ummi vialte caah ruahchanhnak a dih\nUS Congress meeting zoh in khua ka dei. Joe Bidden le Harris cu Jan 20th in an rian awt dingin Congress nih an fehter cang. TRUMP nih a tei tthan ko lai tiah lung awttawm in a ummi vialte caah ruahchanhnak a dih. Trump cu Pathian nih a umpi i teinak a hmu hrim lai tiah langhnak/prophecy a phuangtu vialte an palh a fiang. Trump nih a tei hrim lai tiah mang mangh thiam an mang a dik lo.\nLaimi hawile hna, US election nih zeidah a kan cawnpiak? Bible ah Nal prophet tampi an chuak lai a ti. Atu kan chan ah Biaphuan le langhnak a hmutu tampi hi nal an si kho. Cucaah, Thoro bantuk in nunnem le rul bantuk in fim a herh lio caan ah kan um. Thawngpang/news hi kan theih duhmi lawng kan Kawl i kan rel ahcun, a dikmi hmuh/theih hi har cang. Theih kan duhmi News kawl le rel nakin, a dikmi “news /facts” Kawl le rel a ttha deuh.\nLaimi tampi cu, a dikmi thawng kawl le rel nakin, theih duhmi Thawng/news te lawng rel le zumh kan itimh deuhmi ka lawhter ngai.\nA bik in Prophecy a zumtuk mi Live thlah le biachim le, Phaisa duh ah fake news a vahpitu hna nih Laimi careltu thinlung le zumhnak nan pialter ngai in ka hmuh. Social media chan kan phan tikah, midang caah “misleading” pialtertu kan si lonak ding hi pakhat cio nih ttuanvo kan ngei. Minung khuakhan le Pathian khuakhan aa khat lo caah, Pathian nih a thim tiah kan ruahmi Trump a sungh hi Pathian khuakhan a si kho ko. Tuzan ah Congress nih an fehter cangmi US Next President hi Pathian khuakhan a si kho ve ko. Cucaah, kan tanhmi pakhat ah ihruhpi nakin Pathian duhnak theih izuam hi a ttha deuh.\nTrump cu President a sinak 13 lawng a tang cang. US phunghrampi ah President a ttuan liomi ngolter khawhnak “25 Amendment” a um I, cu hmang cun, a caan ni 13 a tangmi hmanh hi pehter ti lo ding in, a vice President Mike Pence tu hi ttuanter ding in, an ceih ngai tiah bia a chuak. Nain an ihrocerhnak sawhsawh a si kho. Thaizing lei ah zeidah a lawhte hnga. Credit: Zasang Cinzah\n← Hnangam Deuh Si Cang\nKeimah duhning le ruahnak ka van chim ve ahcun, US ram tuanbia ah a um bel lomi →


Na voih nih khan mi nunnak na rak chan chuah! voih nih a khamh mi zawtnak phun (3) hna – FIAKFAIROCK\nNa voih nih khan mi nunnak na rak chan chuah! voih nih a khamh mi zawtnak phun (3) hna\nBy lily par on February 11, 2019\nhiti ruah ah cun na zum kho lo men (voih) hi rim chia rim thaw lo ngai si hmanh selaw zawtnak phun tampi chan chuah tu rak si, Scientific University of Exerter nih an chim nak ah cun kan voih nih hin Heart Attack le Cancer, paw pi ttha lo mi a veng tu a si tiah an chim, kum 3 chung an dothlat hnu ah fiangten an chim chuah mi a si.\nkan voih tik ah voih tu he a pawngkam um mi he kan taksa ngandam nak ca ah si ttha taktak a chuahpi ti a si, voih a chuah tik ah mi hmai i voih ngam lo in kan i sum mi nih khin heart attack cancer, pawpi zawt nak a chuah ter khawh.\nvoih hi taksa ngandam nak ca a si lo i voih nih hin taksa ah zawtnak ttha lo a chuak ding mi a veng tu a si, na voih a chuah tik ah i sum hrim hrim hlah, kan hawi ramdang mirang pawl le bang nih cun an voih chuah tik ah A men an ti, na voih tik ah nangmah ca lawng si loin mi nunnak na rak chan chuah ti philh hlah.\nTawk Ttha Nu Ruangah Mi Zaw Pa Cu Zaangfak Tein\nAn Chungkhar Dihlak In Hmun Khat Teah Hri An I Awk Hna\nAn Biak Inn Vampaang Cimhnak Ruangah Minung 13 An Thi I Minung 16 Hliamhma An Pu Hna\nNorthern Ireland Ah Thawngla Tu Nu Cu Meithal In An Kah


Paletwa Kan Unau Hna Kong Ruahah Hin Thinlung Kekkuai Lo Awk An Tha Hrim Lo – Chuncha News\nPaletwa Kan Unau Hna Kong Ruahah Hin Thinlung Kekkuai Lo Awk An Tha Hrim Lo\nAtu lio Kawl ralkap le AA pawl an i kap nak ruangah kan Chin unau hna Paletwa aan tuarnaak hi cu a ho poah kan thinlung a fak cio ko. Cu chimchapah Crona Virus nih dankhat in vawlei pi a kan buaiter dih i, Lockdown tuah cio dih a si. Duh maw duh lo zongah lengchuah a ngah lo tikah inn ah i erh cio lio a si.\nCu lio ah Paletwa Kan unau ralzam pawl cu Covid – 19 ralring nak caah innChung I erh ding in khua kip thawngthanh an si nain inn dornak hmanh an ngei lo hi mu??? Zei tluk in ah tuar a va har lai. Ralkap maw an tih deuh lai, AA pawl chin dah, Meithial puak thawng an tih lai ning le atu bantuk zawtnak thatlo thawng an tih lai ning hi cu tahnak thawng lawng an caah an theihmi a si ko lai.\nChinmi nih a alamkip in kan dirkamh mi hna kan hmuh tik ah hin zei tluk in dah lawmh a um. Hinak in an caah tangpi le bawmhchan an herh tuk rih hi kan theih chin i an caah kan thinlung dihlak le kan suingun chawva zong in siseh, thlacamnak in kan dirpi rih hna an herh ko cang.\nCOVID19ကို ကာကွယ်ဖို့အိမ်မှာနေပါလို့ မြို့ကြီးသားတွေ ပြောဆိုကြပေမယ့် အနည်းဆုံး နေစရာအိမ်တော့ရှိဖို့လိုပါမယ်။\nCredit: khumi Media Group\nUS Ah Um Kan Pa Pu Thankio Hengcin (Esther Pu) Ruak Vuinak Update\n𝐁𝐚𝐫𝐚𝐜𝐤 𝐎𝐛𝐚𝐦𝐚 𝐏𝐫𝐞𝐬𝐢𝐝𝐞𝐧𝐭 𝐀 𝐑𝐚𝐤 𝐓𝐮𝐚𝐧𝐧𝐢𝐧𝐠 𝐙𝐨𝐡𝐭𝐡𝐚𝐧𝐧𝐚𝐤


Barcelona nih Ronaldo le Juventus cu an soisel – Vaurawng\nBarcelona nih Ronaldo le Juventus cu an soisel\nPosted By: vaurawng.com October 30, 2020\nBarcelona nih Juventus cu an celhtuar Turin ah goal 2 in an rak tei hna. Mah puai a dih hnu ah Barcelona fans pawl nih Ronaldo le Juventus cu Twitter in an rak Troll tiah theih a si. Barcelona nih Juventus an rak tei caah Baca fans pawl cu an lung a tling ngaingai rua tiah ruah awk ngai zong a si.\nMah puai ah Ronaldo le Messi an i ton ding cu mipi nih rak i ngaih cio mi a si nain ruahphak lo in Ronaldo cu Corona virus ruang ah a rak i tel kho lo. Mah puai a dih hnu ah Barcelona Twitter in “GOAT timi cu nan celhtual ah nan hmuh cang a si ko lo maw. Mah caah kan tha a nuam khun” tiah Messi hmanthlak he an rak langhter. Juvetus caah a fawi lo mi post a si bantuk in Barcelona nih GOAT taktak cu Messi a si tiah an rak langhter i Juventus cu an soisel nak cu a si.\nPumpululh zaanglentecelh nak i GOAT(Greatest of All Time) tiin a minthang mi cu Ronaldo le Messi hi an si tiah cohlan mi zong a si. Sihmanhseh mah puai ah Ronaldo cu a tel khawh lo caah Messi lawng rak hmuh a si. Barcelona cu an mah he zuamcawh tu thabik a si mi zaanglek um nak club cu anmah celhtuar Turn ah Messi nih goal athun khawh pin ah a thabik in a cawlcang khawh caah an i lawmhnak cu an rak langhter nak cu a si.


Singer “Iang Len Sung” le Vanlalsailova Hi Lomhpi Cio Hna U Sih (+Video) – Onlinenungak\nSinger “Iang Len Sung” le Vanlalsailova Hi Lomhpi Cio Hna U Sih (+Video)\nBy admin on October 12, 2020\nKan Chinmi chungin hlasakthiam kan i ngeih vemi Gospel Singer “Iang Len Sung” h a theilo mi kan um tuk ti lailo tiah zumhnak ka ngei . Thantlang peng Tlanglo khuami a si i Hakha khuapi ah a um i hmunkip ah Pathian hlasak in a vakmi Iang Len Sung cu , can zeimaw zat chung hlasa in a um hnu zong ah mipi theihtuk asi lem lo nain a mah a tikhawh naklam hlasaknak in Bawipa rian ah kar a hlang pengmi a si .\nMipi nih theih ahung sinak hi mizo hla “I Tap Thawm ah” timi hla a cover nak in Chinmi ramchung ramleng um mi vialte si hna seh mizo ram tiangin theihmi le ahung lar mi Singer pakhat ah a hung i cang . Mi tampi nih ruahnak ah cun hi hla mizo hla acover mi lawngin hlasa ah an ruah nain a mah hi a hlan pi in hlasak thiam a rak si cang i mizo hla cover a tuahmi hmang tuin mipi nih van theih tu a si deuh .\nMizo hla cover a sakmi “I Tap Thawm ah “timi hla cu a dir ah hin youtube ah 1.9 minllion views a phan ve cang i mizo pawl tiang nih an ngeih huam bikmi hla pakhat ah a hun chuah than . Mizo ram chung ah hin kumkhat ah voikhat peng Gospel hlasak mi chung in view a tambik le an uarbik mi hla hna cu thim a si zungzal i , Tutan Iang Len Sung hlasak (Cover) mi zong Tio (10) chung ah a hun i tel ve .\nZeitluk in dah lunglomh awk a si , zeica tiah mizo ram ah hlasak thiam tampi an um i kumkhat chung ah gospel hlathar music video aa chuah mi mi tampi an um nain culak ah kan mah Chin nu bak nih 2020 chung mizo gospel hla thimnak ah a mah sakmi nih Top (10) chung dirhmun a van lak khawh vemi cu lomhpi a phu taktak mi a si . Hmailei zong ah Bawipa nih hruai seh law mipi min a that ter tu le Bawipa ram kauhter tu ah hmang chin ko seh .\nTOP (10) MIZO GOSPEL SONG (2020)\n1.Thinlung A Thlir Zawk (Vanlalsailova) 2.Min Hmangaih (Bethsy0 3.Van Hmun Ropui (TBC Zaithanpuia) 4.Hahchawlhna (Vanlalsailova) 5. Mamawh Chhanna Lal Isua (Bethsy,Pensy,Temi Sailo) 6.Harhna Ropui (Zoremi,Ruth,Tete) 7.I Lamah A Tang Lalpa (Vanlalsailova) 8.Amen Kapeta (Melody for Christ ) 9.Iang Len Sung (Itap Thawmah Cover Song) 10.Khawvel Hreawm I Tan Min Ti (Melody for Christ ) hna an si i , Vanlalsailova nih 3 bak a co. chinlandtodaynews siannak in lak mi mi a si.\nPresident A Tuan Ti Lomi Tazacuai Cu Sullam Nge Ti Maw?\nLomhpi Cia Hna U Sih Dr.Ngun Sui Kim Cu Rampi Huap Rian A Tuannak Ah Sinak Sangbik Pek A Si\nSingapore Ram ah Mi Sin-um A Tuanmi Nungak Le Inn Ngeitu Pa Sining Cu Singapore Ram Lawng Silo in Vawlei Pumpi Ah An Mualpho\nKan Hnu Ah Khan Tial Thang A U Le Cu An Pahnih Bak In An Sung Tutan Ah Lai Pasal Tha Ai Phomh Ve Lai Tih Nung Ko\nR.I.P : Pi Ngun Hniang Nih Hi Vawlei Cung A Nunnak In A Kan Liam Tak


President Trump Thil Tuahmi Ruangah Zei Hngal Lo Hngakchia An Ttap, An Mithli He Bia An Chim- Video – Chin World News Evening\nAugust 9, 2019 August 9, 2019 Salai Van Music and Videos\nZei Hngal Lo Hngakchia Hna An Ttap, An Mithli A Tla An Lung A Kuai\nNang na fa cu a rawlttam ruangah a ttap men lai. An ngeih ruangah a mitthli tla men lai. A duh mi na cawkpiak lo ruangah a ttap in a lung kuai men lai. An nih cu sianginn an kai an rak ttin tik ahcun an nu le an pa an umti lo. ICE – Pitusinh hna nih an rak tleih hna. Immigrants hngakchia hna an ttap anhram. An nu le an pa an hlam hna. Atang Video nih na lungthin a tongh ve locun khuaruah har ngaingai khi asi ko lai.\nNaitan ah ElPaso TX ah Mirang pa nih Hispanic minung 22 meithal in akah hna i an thi cun minung 24 hma fakpi an pu. Cu tlawmpal ah atu bantuk in Mississippi ah US Immigration hna minung 700 rianttuan tu hna an rianttuan nak hmunah ICE nih an tleih hna. Zanlei sangah an fa le hna sianginn in a dongtu hna an pa le an ra ti lo. Zeidah an lawh hnga? Ka pa nih sualnak a tuah ttung lo. Afa nu ka caah pei rian attuan ko cu tiah a mithli he a ttap. Ref: CCN\nLungkuai le mitthli he an ngaihchiatnak le an pa le konglam a chim. Video zoh ah ngaihchia i hnarnoruh a ttam.\nZei Hngal Lo Hngakchia Hna An Ttap An Mithli a tla an lung a Kuai 😢Nang na fa cu a rawlttam ruangah a ttap men lai. An ngeih ruangah a mitthli tla men lai. A duh mi na cawkpiak lo ruangah a ttap in a lung kuai men lai. An nih cu sianginn an kai an rak ttin tik ahcun an nu le an pa an umti lo. ICE – Pitusinh hna nih an rak tleih hna. Immigrants hngakchia hna an ttap anhram. An nu le an pa an hlam hna. Atang Video nih na lungthin a tongh ve locun khuaruah har ngaingai khi asi ko lai. Naitan ah ElPaso TX ah Mirang pa nih Hispanic minung 22 meithal in akah hna i an thi cun minung 24 hma fakpi an pu. Cu tlawmpal ah atu bantuk in Mississippi ah US Immigration hna minung 700 rianttuan tu hna an rianttuan nak hmunah ICE nih an tleih hna. Zanlei sangah an fa le hna sianginn in a dongtu hna an pa le an ra ti lo. Zeidah an lawh hnga? Ka pa nih sualnak a tuah ttung lo. Afa nu ka caah pei rian attuan ko cu tiah a mithli he a ttap.\nPosted by Chin Cable Network Channel on Thursday, 8 August 2019


Malaysia palek tlaih a ttih tuk ruangah Thailand nu a zun aa ceh | THE CHIN EXPRESS\nUpdated on February 28, 2021 7:12 am\nMalaysia palek tlaih a ttih tuk ruangah Thailand nu a zun aa ceh\nPenang ah a ummi hotel pakhat ah arnu a ttuanmi Thailand nu pakhat cu palek tlaih a ttih tuk ruangah a zun aa ceh. Palek nih hramhram in an innkhan kutka an baoh hnu ah a zun aa ceh hi a si.\nZahan zaan sml 9 hrawng in zaamtim tiang Malaysia palek le lahwahkah i bawm in Penang khua um hotel, malitnak dawr le phungninglo ramdangmi an umnak inn si ttheu lai tiah ruahmi inn pawl ah tlaihkhihnak an tuah.\nState lahwahkah bawi Mohamad Husni Mahmud nih “Indonesia nu 12, Indonesia pa 7, Myanmar pa 5 le India nu 1 kan tlaih hna. An dihlak in lahwahkah upadi in tazacuai an si lai” tiah a chim.\nKum 26 simi Thailand nu umnak innkhan cu palek nih an kingh. Sml 1 chung dengmang an hngah nain a chuah duh bal lo caah a innka cu an baoh lawlaw.\nPalek nih a innkhan innka an boah ahcun Thailand nu cu a ttap len.\n“Hotel ah arnu a ttuanmi Thailand nu 6, Indonesia nu 2 le Vietnam nu 1 kan tlaih hna” tiah Penang khua palek bawi Datuk Zainol Samah nih a chim.\n“Tlaihkhihnak kan tuah lio ahhin ramdangnu pawl nih an innkhan chung cio ah an customer pawl an numhpi hna lio a si. An dihlak in North-East District Police headquarters ah kan kalpi hna. Thil sining kan hlat tikah wechat app hmang in customer an kawl i voi1 ahhin minutes 45 ca in tangka an liamter hna,” tiah a chimchap.\nDr. Lian Hmung Sakhong: CDM le Vailam Put\nYangon Hledan ah sandahpiahtu meithal in an kah hna caah 1 thi, 5 hliamtuar\nUS Chin khrihfabu ICBC nih CDM caah tangka ting thong 1 le ting 400 a hlut lai\nRalkap ruahnak petu Dr. Ngun Cung Lian na rian i phuak


Pasal Cu Mah Ding Bak Si Ko, Rung Lian Ceu Zong Zei A Rel Ti Lo A Fiang, Sungh An Ttih Lo Cun An Chuah Awk A Si- Uk Ling Thang – Chin World News Evening\nRung Lian Ceu zong tutan paih ahhin a manh ko ahcun a paih ding hrim a si,”tiah a chim. Rung Lian Ceu kong a chim mi kong he pehtlaiin Uk Ling Thang nih hin Rung Lian Ceu he i paih hi a duh timi a fiang ngai cang. Cun, Laimi lak zongah an mah pahnih hi champions ve ve an si tikah anmah pahnih paih hi zohnuam bik si cang ko lai. Video tawi kan rak tar chih, Uk Ling Thang biachim van ngai ve hmanh.


Ralkap nih nawlngeihnak an lak mi hi USDP nih teinak an hmuh lo ca ah a si – Onlinenungak\nRalkap nih nawlngeihnak an lak mi hi USDP nih teinak an hmuh lo ca ah a si\nUSDP an sungh ruang ah ralkap nih nawlngeihnak an lak ti cu a fiang ngai ko, tiah ramleng Chinmi Myanmar ramkheel zohngiatu Salai Lairamthang nih February 3 ah a chim. “Mee cazin an puh mi kha cu acawngpiah ti mi i phehnak sawsawh a si. USDP tei ding in lam an kawl khawh tik ah thimnak an tuah te lai. NLD thimnak ah lut duhlo ding in a phunphun in a tuaitam hna lai.\nElection lut duhlo ding in election phung an ser kanh te hna lai. Cu tik ah NLD an nuar lai i, NLD i tel loin 2010 election bantuk in election an tuah lai i USDP, Tlangcung party le ralkap nih cozah an ser than te lai ti hi kei ka zumhning a si,” tiah Salai Lairamthang nih The Hakha Times ah a chim.\nNLD nih zeidah an tuah lai, mizapi nih zeitindah hma an laak lai ti mi nih a karlak ah lai a rel lai. UN le US nih Ralkap thazaang hmang in zeihmanh an tuah lai lo. Mizapi kan biapi. Kanmah nih teinak kan chuahpi khawh. Kanmah cung ah aa hngat. Kan lung aa rual ahcun teinak kan hmuh khawh than mi a si ko, ti zong a cunglei upa nih a chim fawn. Salai Lairamthang\nSAC Ralkap Rallam Sial Hna Nih Khuami Minung 2 Cu Ralkham Ah An I Hman Hna Hnuah Zohchia Tukin An Thah Hna Ee\nSAC Ralhrang Minung 50 Hrawng Nih An I Cit Mi Motor 2 Cu Bomb Puah An Tong, SAC Rlahrang Ceilak An Thih Than Ko Cang Hih\nMipi Hriamtlai Phu Nih Palik Sakhaan Cu An Kah, Thi Le Hliam Minung 5 Hrawng An Si


Chin Miphun Party (CNLD) Kan In Lomhpi Hna Matupi, Min Dat, Kanpalet Khuapi Pathum Ah Party Zung An Tuah Khawh Cang — Salai Ephraim Thawngpang\nChin Miphun Party (CNLD) Kan In Lomhpi Hna Matupi, Min Dat, Kanpalet Khuapi Pathum Ah Party Zung An Tuah Khawh Cang\nChin Miphun Party (CNLD) Chin National League for Democracy Party nih Matupi, Min Dat le Kanpalet khuapi pathum ah party zung on nak le myone committee sernak tlamtling tein kan tuah khawh cang. Tutan CNLD -CEC hruaitu kan pa le hna khual lam cu mizapi nih khuaruah har in an rak cawnglomh an rak don hna.\nKum 2020 thimnak cu Chin miphun dihlak nih kan lungfim kum , kan lungrual nak kan langhter kum, kan miphun kan dawt nak kan langhter kum , teinak kan hmuh kum si hram ko seh.Credit:Lal Maung Cung\nChin Miphun Nih Zeiruangah Dah CNLD (Chin Party) Thazaang Kan Pek A Herh?\nKum 2020 Election ah zeiruangah dah CNLD thazaang pek an herh? kan rak chim cia bang in CNLD cu aprty pathum hna CNDP, CCP, CLD hna i fonh in an dirh mi a si caah CNLD Chin party tiah minsak mi a si.hi party hi Chin ram le kan miphun t’hancho khawh nak ding caah ti in dirh mi a si.cun party tling an si nak register an tuah mi zong May 17 ah t’ha tein cohlan an si cang.\nChin ram le kan miphun t’hanchonak dingah cun kawl party nih hna nih cun zei tik hmanh ah thih ngamh in rian cu an t’uan in an pum an i pe bal lai lo.Chin miphun hna nih CNLD party thazaang kan pek in kan dirkamh le vote kan pek a si ah cun 2020 election ah an tling kho bak an si.zeicatiah party tling an si nak register zoh tik ah kutke tampi an nei kho cang.a mah belte Chin miphun nih kan dirkamh hna lo a si ah cun party pakhat khat nih an den tik ah a t’ettiam ko mi an si.\nKum 2015 lio ah Chin party ti in hrambunh party pathum an rak um i Chin mipi vaivuan ngai in an rak kan tuah tik ah a zei deuh hi dah kan Chin ram le miphun caah vote kan pek lai i kan dirkamh lai ti kan rak i ruah karlak teah an rak tla diam.Chin mipi hna nih NLD lawng te ah vote kan rak pek cang.asinain a tu ah cun Party pathum hna cu pakhat ah an dir cang i Chin miphun na si ko ah cun lung aw-t’awm nak ding a um ti lo.CNLD ah vote pek cu kan rian a si ko cang lo maw?\nCNLD party ah vote pek na duh lo a si ah cun na miphun hawi le na chuahkehnak ram na deh hlen a si ko cang lai.Chin ram le kan miphun t’hancho cu na duh ve hrim lai tiah ka ruah.CNLD vote pek nak kongah pumpak in i huatnak le pumthil thil kongah vote pek lo in le dirkamh lo in kan um awk a si lo.zeicatiah CNLD party hi pumpak thil a si lo ti hi kan i fiam awk a si.\nTagged Chin Miphun Party (CNLD) Kan In Lomhpi Hna Matupi, Kanpalet Khuapi Pathum Ah Party Zung An Tuah Khawh Cang, Min Dat\nSalai Lungthli Tum: Hmaizarh khi cozah nih phung lo sakmi inn vialte a t’heh piak dih hna lai Hakkau le mifir an tah/aihram caan a phan tinak a si →\n← A Nuam Taktak Lai A Bik In Mino Hna Caah Western Melbourne Community Cup An Tuah Lai


Breaking News: Trump Caah Thawngpang Thar Taktak – The Cherry Par\nBreaking News: Trump Caah Thawngpang Thar Taktak\nNovember 20, 2020 November 22, 2020 Cherry News\t0 Comments\nTrump caah Thangpang thar Taktak. Trump thlakhawhnak caah ziknawhmi $106 million an hmuh.\nGeorgia Secretary of State lutlai Brad Raffensperger cu $106M zik an nawh caah Joe Biden teinak an pek tiah thawng an zamh. Vote relthannak cu Republican cu an zohter than duh hna lo caah , cu ruangah thawngthanhnak an tuah khawh taktak lonak a si an ti Anrelthanmi zong a diklomi a si an ti. An bawi tuk cang lai hi mu. Youtube hi rak zohve a mak lawlaw cang lai.\nThawngpang Thar; Georgia cu nihinah thawngthanh a si cang lai. Ithimnak thawng teitu. Avuihnihnak an relthanmi ah Joe Biden nih a tei deuh caah, Trump Campaign pawl nih a vuihnihnak relthan dingin an ti hna. Avuikhatnak an zohnak ah Election tlaitu pa a rian in an dinhter cang.\nTrump nih Fiangte in kan zohdih hna lai, Tuah vaivek a chungril langdih in ti ko cang hi. Tamtuk te a dik lomi an tleihmi a um. Ruahawk pakhat a ummi cu Democratic party nih hi bantuk athiammi an hlanmi a um lai tiah nih a ti Kayleigh McEnany .\nAn relthanti sual zongah tiah memory card chungah hin Trump tanak in Joe Biden ta hi tamdeuh an chiahmi a si kho keimah ruahnak. Trump sihni pa (Rudy Giuliani) nih US ram state kipah vote firnak a um a ti cang hi. Obama lioa zongah an rak tuahnak cu Joe Biden nih Lihin vote tuahnak kan rak dirh cang tiah amah pumpak bak nih a chim. Atak a si lai, ai chimsual bak ko cang an ti. Michigan state pakhat lawng hmanh ah mithmuh kut tongh in a hmumi minung 220 renglo an um, chiatserh kan ngam an ti cang. USA ithimnak hi a fawi lailo, Democratic pawl an sualnak vialte hi a au cang lai caah sangdeuh ah a kai cang lai.\nCu relthannak cu zeitindah an rel lai ti a si ah cun, AUDIT in an mithut ai lo maw ti zohthan asi cang lai. Joe Biden an votemi kha computer in ID minthut le votenak i minthut ai lo maw ti an zohthan lai. Election phungning te in .5% nak tlawmdeuh teinak asi a siah cun relthan khawh asi timi phung an ngei a si caah. Na tha achia maw naisailo Pasal Teinak cu a ra lio, Teinak cu kanmah ta asi lai. Joe biden nih a tei sual zongah Joe Biden cu Vote 243 a si sai. Trump 232 a si ve lai. Afiang deuhvak rih lomi a si. Credit: Joseph Thawng Z Ting\n← Biden nih mee firnak organization an dirhnak kong thimnak hlan zarh hnih khat hrawngah a chimmi a hmu rih lomi nan um sual ah\nTrump Teinak Ca Ka Zumnak. →\nMuidawh Mya Thet Mon Caah Chungkhar Lungretheih In An Um, A Nunnak A Him Lai Lo An Phang Tuk\nKa lungfah nak van phuang ve taning\nKa dawt Van Nei Man, na caa tial mi cu Chin miphun tampi kan lungtha na der ter ko e\nRalkap Nawllak hnu in Nihin tiang i Tih a Nungbikmi Thahnawnnak a Tlun hnu in Duhlonak Langhternak kan Tuah chinchin lai, tiah Myanmar Activists pawl Bia an i Kam\nBreaking News; Hakha GTI sianginn thlang ah inn pakhat a kaang


Hakha Innhmun Thar Tukum Chungah Ekah 300 Leng An Samh Lai – THE CHINLAND POST\nHakha Innhmun Thar Tukum Chungah Ekah 300 Leng An Samh Lai\nSalai Elvis| 2018 January 21| Hakha khuapi ah innhmun thar ekah 100 samh a si pinah tukum chung lila ah ekah 200 leng inn hmun thar samh chap than ding zong an thok colh lai tiah tuanvo ngeitu sin in thawng kan theih.\n“Atu innhmun thar kan samhmi hi ekah 100 lawng a si rih, a tlawm te lawng si rih, hi nak let hnih ekah 200 leng hmunhma a tang rihmi ah ningcang tein kan samh khawh ahcun, hmun a thatdeuhnak zong a si tikah inn 1000 hrawng samh ahcun 300 hrawng khi sing 30 in zuarh hna i inn tha a sa khomi lawng pe hna u si law mah tangka lila khan lam le sul, luti luannak vialte kha remh u si law ti saduhthah a si. Cuti innhmun 300 hrawng zuar i khoika khua ummi paoh nih cawk khawh a si lai. Mi pakhat nih a cawk i a zuar than ah cun kan chuh than hna lai i an tangka zong kan khirh than hna lai. Cu lo cun sangthar pakhat kan samh tikah nuhmei le ngaktah deuh lawng te hna an um ah cun a zoh zong chia. Samh vekvek ah cun mirum zong um hna seh inn thatha zong um seh, santlai lo zong an um ve lai, cuti aa ruang tein umter hna ding in timh tuah a si. Cu lawng ah cun sang le veng a thangcho lai i aa dawh lai” tiah Hluttaw Speaker Pu Zo Bawi nih The Chinland Post ah a chim.\nRamdang in Laitlang a rak tlung mi, a bik in Malay le India ram in a tlungmi hna ca zong ah hmun zuahpiak chung an si. Hakha khua a langh dihnak tlang pakhat ah Vice President le upa te nih ruah chungmi le an duhmi zong a si tiah theih a si. Hakha cu khuapi a si tikah inntung karh u si, minung a sing in um u si ti saduhthahnak he samh an timhnak cu a si tiah Pu Zo Bawi nih a bia peh pah in a chim.+++\nPrevious AC Naylon Kat-taza Chin Ramchung Dihlak Ah Phah An Tim\nNext India-Myanmar Ramri Ah Mine Bomb Lamh Sualnak In Pi Khusomai A Thi


ZUAL KO: LAIMI KANPA REV. LAI RAM HU NIH MUAL AA KAN LIAMTAK – The Chinlung Post\nRev. Lai Ram Hu nih A Kan Liam Tak. Chin miphun sersiamnak acawlcang pengmi, Bia le hla in bochanmi le biaknak le peng ihruainak lei bochanmi Rev.Lai Ram Hu cu pumsa ngandamlonak in March 28, 2021 zinglei sml 4:30 tluk Mandalay siizungah hi Vawlei nunnak in a kan liam tak.\nMiphun caah pekmi afapa Cadet John Biak Tin Lian cu 2014 November 19 Kachin ram ah Ralbawi sinak a cawnlio ah Kawl ralkap kahnak in a rak thi. Chin Miphun phungtungtu Rev. Lai Ram Hu philh na um lai lo. Tantakmi Chungkhar kan in ngaihchiatpi hna. Pathian nih in hnem hram hna seh! TCP Chungkhar. Credit: The Chinland Post\nThawngpang dang arel rihlomi caah: Kum 20 telawng a si rihmi, High School kai lio, Tommy Lee cu 2017 ah khan Washington State, King County ah palek nih meithal in a hnulei in an rak kah. Palek officer Molina nih a chimnak ahcun Tommy Lee nih namte a ken caah ka kah tiah a ti. Asinain tha tein chek hlatnak an tuah tik ah Tommy Lee nih zei namte hmanh a ken lo, a kenmi cu cafung pakhat telawng a si an ti.Tommy Lee chungkhar hna nih palek cu taza an cuai hna i tuchun ah King county palik nih US dollar million 5 bak an liamh hna.\nUS i minung man kan ngeihning, Kawlram vial i palek le ralkap nih sualnak ngei lomi rammi hna ur le ar thah i, an hei thahning hna, minung man pia khat manh hmanh a siter loning ruah tik ah lungfak tuk hringhren.Kawlram cozah tangah a ummi kan miphun hawi hna temtuarnak ruah ah lungfak tuk. Minung thinlung a ngei lomi, saram lungthin hmanh a keng lomi, hriannam lawng a bochan mi, Min Aung Hlaing le a hnuzul pawl nih rammi hna chungah an tuahsernak vialte anmah lila nih an thih hlan lo, an liam ve le an tuar ve hrimhrim a herh.


Iran Ralbawi General Qassim Soleimani Ruakvui Timhni Ah Minung 50 Renglo An Thih Ruangah Aruak An Vui Kho Lo - Khuaruah Har News\nIslamic Revolutionary Guard Corps ah major general Qassim Soleimani le Irag ralkap hruaitu pakhat Abu Mahdi al-Muhandis hna cu America nih vanlawng hmangin akahnak hna ruangah an rak thi. General Qassim Soleimani ruak cu nizan January 7, kum 2020 ah khan achuahkehnak khua Kaman timi ah aruakvui an timh i mah lio ah mipi an tam tuk caah an tlu sual i minung 50 renglo an thi.\nIran le US karlak buainak ruangah achuak kho dingmi buainak kong cu vawileipi nih hna tunh in arak ngaih cuahmah lio pi ah an ralkap bawi Qassim Soleimani ruakvui timh ni ah miung tamtuk an nunnak aliam tihmi thawngpang cu BBC nih cun an chim. Major general Soeimani athih hleihlei ah mah bantuk i ruakvui niah minung tamtuk an vun thih tthanmi ruangah Iran cu dai tein um khawh dawh a si ti lo.\nTrump nawlpek nakin atha tukmi drone hna hmangin January 3 lio ah khan an rak kahnak ah arak thi mi a si. Mah thahnak ah an rak hmanmi hriamnam cu bomb pakhat asive nain apuak lomi bomb asi. A puakmi nih athah nakin mah bomb chungin achuakmi nam bantukin aharmi hna nihcun akhen bakin an thi kho colh tawn. Mah a hartukmi thir hna nihcun kut le ke vialte atan khawh dih ti zong theih asi.\nAmerica nih angeihmi hriamnam hna lakah hin Hellfire Missile cu an rinhcanhmi pakhat asi. tutan an hman mi bomb cu R9X Hellfire Missile tiah an kawhmi asi tiah The Wall Street journal nihcun arak langhter. Mah bantuk nam achuahtertu bomb cu Pentacon le CIA nih voikhat veve an rak hman balcang. Mah bomb cu mipi hna tampi an thihlo nak dingah an sermi bomb thar asi.\nMah missile parzum taktak mi cu puak lo i an tinhmi lei panh in akal thluahmah hnuah an itinhmi aphanh hlante ah a parzum i cun a hartukmi nam paruk arak chuah hnuah ralhna cu an sam hna ti asi. Mah missile cu vancung in rak kahchuahmi hriamnam phunkhat asi tiah mah journal nihcun arak langhter.\nAmerican ralkap hna nih drone hmangin kahnak antuah tikah an itinhmi hmun hrawng hrangah rawhralnak arak chuak tawnmi kha tu an hmanmi missile an rak hman ruangah asi lai titu zong an rak um ve. Alqaeda hruaitu pakhat Abu Kharam motor kah arak silio ah nehnang tepawl zohtikah bomb puah ruangi rawkmi nakin nam ahartukmi hmangin tukmi deuh khi alo tiah Journalist pakhat nih cun achim.\n← Moe Aung Yin case cu ni 180 chungah biachah piaknak tuah asilai\nPyithu Hluttaw MP Pakhat Nih General Aung San Lem Cuangmi Phaisa Thongkhat Tlap Hna Cu Athlahlawh Chung In Mipi Aphawtu Hna →\nSamdeu bunh buhe apa bantukin acting athiamnak alanghtertu Khin Hlaing fapa\nVawleicung minung kanthi dih lai maw kan nung lai dah ti lio Russia company pakhat nih Coronavirus tthi anrak ser huar ko\nAtu Lio I Adangte Inn Um Hi Zapi Damnak A Si\nNu ekin arak hmangsualtu mah sining athlengtu nu pakhat cu meithal hmangin kah asinak video\nTop 5 (7 Week Show Ai Zuammi Ah Benjamin Sum Nih Mipi Lungthin A Lak Khawh Cem Bak A Si


Fel Tein I Pum - A VEL IN KHAMH KAN SI\nZUMHTLAK TEIN AA PUMMI KHRIHFA\nPakhat le pakhat hmun khat i i pumh lengmang kha ngol hlah u sih; a cheu nih cun ngol hmanh hna seh law, kannih cu i forh chin u sih, zeicahtiah Bawipa Ni cu a nai deuh chin lengmang ti kha kan hngalh caah i forh chin lengmang ko u sih.\nNihin America ram ah Khrihfabu a thattu thil a cangmi pakhat cu “Khrihfa ka si i ti tung I BIAKINN PANH LO” a si. Biakinn panh lo lawng siloin, Khrihfabu cawlcanghnak ah zumhtlak te le felfai tein teltumnak le thazaang chuahnak an ngei lo. Khrihfa ka si ti I, Khrihfabu cawlcanghnak le pumhnak ah I tel lo cu, BILE CHUNG HMUN KHAT HMANHAHAH A KAN CAWNPIAK LO IN KAN HMU LO. Khrihfa na si ahcun, Biaknak cawlcanhnak le Pumhnak, thawngtha karhnak riantuannak le Khrihfabu thazang thawnnak ding caah na nunnak na caan, na ngeihchiah chawva, na thazang vialte na chuah ve hrimhrim ding kha asi. Duhthim a ngahmi a si lo; tuah hrimhrim dingmi asi.\nBiakin pumh na ngol, Khrihfabu thazang thawnnak caah thazang chuah in naa teltum ve ti lo ahcun, VA CUNG PADUH (Apostate); Kawl holh in cun “A PHOHPIAN,” mi na si. Mithmuh kuttongh in Khrih Pum kan sinak kan langhter khawhnak Khrihfabu ah zumhtlak tein I Pumh nakin a biapi deuhmi Khrihfami kan caah zeidah a um? Khrih pum nih a herhmi cawlcanghnak caah hmunkhat te I thazang kan chuah tti-nak a langhnak hmun cu biakinn ah zumhtlak tein kan I pumh tti mi le hawikomhnak kan ngeih I dawtnak ah kan than tti mi hi asi. Pumh ttinak in, Pathian kha Upatnak kan pek I amah kan Biaknak a langhnak asi. Hmunkhat te ah pumh tti hi, Khrih ah pumkhat kan sinak le Pathian kan biak kan upatnak kan langhternak hmun asi caah Khrihfa poahpoah nih tuah lo a ngah lomi thil asi.\nJesuh Khrih nih thisen in a cawkmi Khrih pum chung i tengnge kan si bantukin, zarhpi ni ah, Khrihpum ah kan I pehnak hmun, Pumhnak I can hmannak nakin na nunnak ah a biapi deuhmi thil TUZARH na canhmannak (Schedule) ah zeidah a um? Thilsuk maw, lentecelh zoh maw, mah duhmi thil tuah maw, riantuan maw? Kan hliah le kan cang cu kan pum ah aa peh ding a si bantuk in, pum ah aa peh tik lawngah pum cu a dam I an mah kutke le hliah le caang lila zong an dam bantukin Khrihfa zong pum a si mi khrihfabu ah aa peh hrimhrim ding asi. Pum a simi Khrihfabu ah aa peh tik lawnglawng ah, Khrihfabu a dam lawng siloin a mah zumtu pumpak lila zong a dam. Cucu Bawipa nih Khrihfabu a dirh hnawhchannak hmuitinh asi.\nTuzarh zeidah na tuah lai? Na caah zeidah a biapi bik?


A SUNGLAWITUK EE, HAKHA AH THIL A CANGMI UPAT TLAKTUK A SI – The Chinlung Post\nAugust 10, 2021 admin Local News 0\nPearl Store (2) Ngeitu U Zi nih Dawrkhaan Alak in a Hlanh Hna.Hakha khua, Pearl Store (2) a ngeitu U Zi nih dawrkhaan a hlanhmi hna chungkhar pahnih cu dawrkhaan man lak loin alak in a hlanh hna caah dawrngeitu Saya Khup Pi le Lian Lian nu nih lunglawmhnak an langhter.Nihin zinglei ah saya Khup Pi le Lian Lian nu dawrkhaan man pek ding in U Zi sin ah an vung kal i U Zi nih atulio boruak ruang ah har cio a si i, tu thla cu man loin kan hlanh hna, tiah a rak ti hna.\nThantlang ah Minung 87 an Check hna i Minung Pakhat Lawng COVID-19 Positive.Nihin (August 10) Thantlang ah minung 87 COVID-19 zawtnak an ngeih le ngeih lo an check hna i, minung pakhat sin lawng in COVID-19 zawtnak hmuh a si. 87 chung ah 35 hi ahlan an rak check ciami hna an si i, ahohmanh zawtnak an ngei lo.\nA dang aa check tharmi minung 52 chung ah minung pakhat positive a si. Thantlang khuachung COVID-19 Positive a simi hna lak ah COVID-19 mizaw he pehtlaihnak a ngei ballomi hna zong an i tel caah ahopaoh i ralrin khun ding in ttuanvo ngeitu nih thawng an thanh. Credit: The Chin Journal


Tu Lio Hla Thar Ah A Ṭha Bikmi Rak Ngai Dih U - News and Media\nA hla min ah Chaklei Ral A Hrang timi hla a si i ngaihcia taktak a si. Hlasa tu ai dawh i lem cangtu zong an i dawh, Hlasatu aw hrim hi a ṭha i hla bia hrimhrim hin ngaih a chia tuk hringhran. Rak ngai cio u. A dang relchap. Nun thap in kan ram a kilvengtu hna bawmhchanhnak caah Melbourne khuasa Lautu mino hna nih Concert tuah an timh. Hlasatu hna zong Melboure um. VIDEO\nChanthar fanau sinah tharchuah than le mino hna nih bia le hla a ngeimi miphun tling kan si nak an i fian deuh nakhnga zong timh chih mi a si” tiah tuanvo ngeitu hna nih an chim. Fund kawlnak a si bantukin Ticket cawk in zoh a si lai i, eidin phunphun zong an zuar chih lai tiah theih a si. Kan dihlak in thaazang pek izuam cio hna u sih. A caan le hmunhma cu a tangah zoh khawh a si. CBN daily news\nPur 01, zanlei Sml. 4 hrawng ah, Lawngtlai ah mual a kan liamtak. Hmunkip kakip ummi chungkhar sahlawh rualchan vialte hna, TBC Khrihfabu chungtel dihlak nih kan in ngaihchiatpi hna. Bawipa Thlarau nih in hnem hna seh. Jesuh nih, “Keimah hi nunnak le thawhthannak ka si” a ti. Johan. Cred. Thantlang Baptist Church. dang relchap. Khuachung kahdohnak kan tuah.\nTiah Statement chuah hrim lo ding. A ruang cu Ramkip nih atu lio kan ram buaibainak ah a ho dah a palh hmasa timi zoh liomi kan si. Cu caah khuachung kah dohnak kan tuah hmanh ah Ralhrang nih sualnak an tuah hmasa tiin Statement chuah ding. Tahchunhnak ah Thantlang ah kahdohnak kan tuah timi nak in Thantlang khua ah Ralhrang nih khangh rih lo mi Mipi Inn a vengtu kan ralkap cu.\nRalhrang nih an kah hna caah khuachung kahdohnak a chuak, tbk in Statement chuah deuh ding. KNU/KNLA hmunhma in Ralhrang chuak dih uh timi KNU nih cathanh a chuah tik ah Kan mah hmunhma a si ti loin Ralhrang hna nan um ruang ah Mipi Rian ttuan ngam lo le thinphang in an um titu in cathanh an chuah. Hihi zei ruang ah dah a biapit ti ah cun a hlan ah.\nThantlang khuachung kahdohnak a um tik ah International media nih case bak in an lakmi cu khuachung kahdohnak a ho nih dah a thawk hmasa ti hi a si. Cu caah kan Statement ah Khuachung kahdohnak kan tuah tiah kan langhter ah cu khuangchung ah Inn le lo a rawkmi hi kan mah palh ruang ah a si tiin International media nih cun an lak khawhmi a si.


Joe Biden cu Presidency Honeymoon adih cang rating zong 10% in aniam ko cang democrats chung zong an irem hna ti lo, – Kawltu Team\nJoe Biden cu Presidency Honeymoon adih cang rating zong 10% in aniam ko cang democrats chung zong an irem hna ti lo,\nAugust 6, 2021 Pu Tawn Mang\nAmerican Politics ah Joe Biden zong ram uknak thla 6 nak arak hmang dih ve ko cang, Ruah bantuk asi ve ti lo, ram caah khawkhan lairel hi mah cung ah arak um ah cun, kha hlan ah mi dang kanrak soiselnak vialte cu, atu ah cun an cung ah atla ve ko cang hih, kan tawng ve Covid-19 Delta Variants nih America zong abuaiter than ko cang khi asi, Masks hren tilo ding ah an timi zong Masksfree siti lo in, hman than aher ko cang, Lower House Congress zong ah Nacy Pelosi le Republican Minority Leader Kevin McCarthy te hna anrak isoisel nak longte asi ko cang.\nHarvard-Harris Poll hna nih July thla dongh ah results an chuah, Biden’s approval June thla dongh ah 62 cu 52 ah a tla, Approval ratings Congress GOP & Democrats zong ah a tla, Biden administration nih July 4 ah Goal 70% Americans vaccines pek an tim mi zong July ah an phakter chauh khi asi, Biden nih “summer of freedom” tiah bia arak ikam cang mi cu, ataktak ah acang kho ti lai lo khi asi, Covid nih cun Biden cu a chim ning in control kho memmam hlah achiatnak lei an pan cuahmah in alang ko.\nNew York Democrats Gov. Andrew Cuomo cu Nuhna cu aphunphun in cawlcangpi ning cu, Atu ah court anrak thlatthlai taktak cang, Nu 11 hna cu dawhcah lo ngaingai arak tong tawn ruang ah, bang cangseh tiah anrak au pi ko cang khi asi, President Joe Biden nih Gov. Andrew Cuomo bang cang ding in an duh, House Speaker Nancy Pelosi zong nih, Speaker of the New York State Assembly, Carl Heastie zong nih, Andrew Coumo nih Democratic majority support an duh ti lo tiah ati, Senate Majority Leader Chuck Schumer , New York senator, Kirsten Gillibrand, New York representatives 12 hna, Alexandria Ocasio-Cortez, Carolyn Maloney, the chair of the House Oversight Committee, & Jerry Nadler, chair of the House Judiciary Committee hna nih bangcang seh tiah an duh dih cang.\nBiden Presidency honeymoon a dih cang, United States Covid daily case 85,000 ah akai than cang, Biden administration nih CDC sin ah vaccines lak cang mi zong nih tawh Masks hren than ding in akalter lai, Americans minung tampi hna nih inhlan man zong an mah te in pek asi cang lai, House Democrats Speaker Nancy Pelosi & New York Rep. Alexandria Ocasio-Cortez hna nih buainak tlawmte hmanh aphisin kho lo ati, Bipartisan Infrastructure Deal duh ning in akalpi kho lo, Biden Honeymoon adih cang, atu ah cun ataktak in riantuan aherh ve cang lai.\nBiden administration cu economic ah aniam lei an panh cuahmah khi asi cang, DEM party chung le State hruaitu hna nih riantuan nak in nawmhnak lei an buaipi ko cu mu! zeitin dah America athancho khawh lai, Biden hruainak acoyah cu thancho nak in atum chuk lei khi asi fawn cang caah, America ram economic nih anrak tuar cang lai tiah mithiam hna le senate hna cu an thin phang pah cang khi asi, an mah Democrats chung zong ah isoisel nak a um fawn cang, kan pu Trump hi ngai a um ko cang e, America economic thanchonak caah biatak tein riantuantu cu Donald Trump hi arak si ko.\n← India ram chung state dih lak hna ah Chief Minister anrak tuan cang mi chung ah Chief Minister Sifak bik cu aho dah? zei dah aruang asi lai tiah nan zumh?\nHiroshima Day August 6 ah Atom bomb vawi hnih tuarnak in aluat mi le adam mi um chun “Tsutomu Yamaguchi” cu, →


HARSA TUK IN VOK AN THAH HNA NAIN NLD NIH AN LANH BAK KO HNA HIH – The Chinlung Post\nHARSA TUK IN VOK AN THAH HNA NAIN NLD NIH AN LANH BAK KO HNA HIH\nAugust 30, 2020 admin Chin 0\n2020 Rampi thimnak caah NLD tlangau. “Mee a kan pe lomi cu Cozah kan tlaih tikah bawmhnak kan in pe hna lai lo” 2017 MP Bawi Khing nih TCP interview ah a chim. 2015-2020 kar Chin Party nih a teinak khua Ruavan le Lamtuk ah MP Hniar Uk le Hluttaw Speaker Pu Zo Bawi nih voi tam lak te an chim.2020 August 16 Lamtuk khua ah Vice President Pu Henry Van Thio nih a chim.\n2020 August 16 Pu Sonny Thang Cung (NLD- Hakha constituency no. 1 Candidate) nih “Tlangrua kha mee a kan pe lomi khua an si caah voikhat cu vok an thah i Hluttaw Speaker kha khual a tlawnnak ah an khua in an rak don nain dir duh loin kan lanh tak ko hna” tiah a chim. Minister Sui Thio nih Hakha Post interview ah “Arsa ei khat lo cu kan idaw kho lai lo” a ti. credit: Salai Ngun San Aung. Ref: TTF (Khua Lian Hmung).\nUar a umtuk mi kong relchih: Chinchin Pekthang An Hmuh Cio Ning: Chinchin Pekthang te chungkhar hi Vanzang hrinsor poh nih cun theih mi, upat mi le bochan mi an si. An phaknak khua le ram kip zongah Krihfabu le community tthithruainak le rianttuannak ah bochan mi an si zungzal. U Chin hrimhrim hi cu zohchunh tlak taktak a si.\nVawlei cung hruaitu ttha hna nih an ngeih mi raltthatnak, dinfelnak, miphun dawtnak, midang zawnruahnak, le teimaknak lungput a tlinh. Chin ram chungah a sang bik le kan ttihzah bik mi zung ah rianttuan ding mi cu, an lungput, ziaza le tuahsernak ah Chin miphun nih kan i zohchun ding mi, an hnu kan zulh duh ding mi, le kan miphun kong hna zalong tein kan ruah ngam ding mi an si a herh. Cu vialte cu U Chin nih hin a tlinh tiah ka ruah. By, Ram Nun Cung\nKan Chungkhat chim cio hna usih. Sang Hre ttialmi: Australia, Mipeem Caah Cozah Policy An Thlen Tharmi.2006 ah mipeem 560,000 nih mirang holh an thiam lo. 2016 milu relnak ah mipem 820,000 leng nih mirang holh an thiam lo. Atu la bang ahcun million leng an si cang lai tiah Hon Alan Tugde MP, Acting Minister for Immigration, Citizenship, Migrant Services and Multicultural Affairs nih nizaan tih ni National Press Club biachimnak ah a chim. Mirang holh a thiam lo mi hna chung in 100 ah 13% lawng nih rian an tuan lio ah holh a thiam mi cu 60% tluk rian an tuan tiah a chim chep.\nPrime Minister siseh, Minister hna nih National Press Club i bia an chim ah hin an policy thlennak an tuah mi kha (Announcement) btk tuahnak ah an hman theo. Thlennak 2 an tuah mi hna cu pakhatnak. AMEP (Adult Migrant English Program) hi Federal Cozah nih kum khat ah $1 billion investment kan tuah mi a si. Suimillam 510 cawn ter an si. A cheu cu suimillam 1090 tiang cawn khawh an ngah. Asinain, a buaktlak in suimillam 300 tiang deuh lawng hi caan lak in an cawn mi hna a si.\nCucaah, minung 100 chungah 21 lawng hi tlawmpal te ai chim rel kho an si. Mah hi a tha hrim lo mi a si. Cun, kum 5 chung tiang lawng mah free class kha kai khawh a si. Atu hi thawngthanhnak tuah ka duh mi cu tuchun ni thok in Mirang holh a thiam lo mi paoh cu PR nan si ah, citizen nan si ah free tein nan holh khawh tiang kai khawh a si. Holh thiam lo in kan ram mi he fontonh khuasak tti (local integration) hi a si kho lo mi a si. Pahnihnak. Australian rammisinak cu asunglawi tuk mi hmuhton mi caantha (privilege) a si bantuk in tuanvo (responsibility) he a ra mi a si.\nAustralian miphun nih kan cohlan mi man (value), kan upadi a zul mi le Australia ram hmailei ah lam tam piin taltumnak (contribute) a tuah kho mi hna lawng rammisinak kan pek hna awk a si. Cucaah, ara lai mi caan thok in rammisinak a sok mi paoh nih Australian Values Statement kha citizenship application he ttuai in mithut chih a si cang lai tiah thawng a thanh chih. Chirhchan: Press release from Department of Home Affairs. Credit: Sang Hre\nLUNG A HMUI KHOTUK CANG CHINCHIN AN HMUHNING ALANGHTER DIH\nA Poi Tuk E Win Zaw Htun Le Zaw Lin Caah Ah Cun Vawlei CungAh An Nun DonghNak Ni Si Kho Men


Trump A Sung Tiah Official Tein Thanhnak A Um Hlan Cu Chim Awk A Tha Lo – Onlinenungak\nTrump A Sung Tiah Official Tein Thanhnak A Um Hlan Cu Chim Awk A Tha Lo\nOfficial in thanh hlan poah cu; US president thimnak nih cun an kan hloh ko. Mitkut zawng a cimter lo. US zawngah hin kum dang nakin vote a thlami zawng an tam deuh an ti. A tutiang dirhmun ah Trump dirhmun a thalo ngai in a lang rih. Sihmanhsehlaw, Tv channel le fake news tampi an um ve caah Biden nih votes a hmuhmi poah an thanh hmasa i Trump nih ahmuhmi tha tein an tanh ve lo ti si.\nBiden an sang ter i Trump hi ahnu ah an chiah zungzal rih caah Biden 238 in 264 Tiang an phahter zawng ahhin TV cheukhat nih cun Trump nih teinak ahmuh ko, an chim duh rih lo caah a si an ti ve i vote hi state cheuhkhat hna ahcun ni 9 chun hna rel khawh asi an ti caah zeidek lawh te hnga? TV nih tialmi poah khi official a si dih theng rih lai lo.\nCheukhat ve nih cun Trump nih state 27 chungin electoral vote 281 a hmuh i a tei an ti ve. Biden nih hin 257 lawng a hmuh khawh an ti. Rel cuahmah lio ahcun a fiangmi cu si lem lai lo nain Trump nih vote rel i din uu a ti ruangah si hnga dek maw? An rau chinmi a lo.Trump nih electoral vote a hmuh ko an tinak hna state han cu;Alabama – 9, Arkansas 6, Florida 29, Georgia 16, Indiana 11, Idaho 4, Iowa 6, Kansas 6,Kentuky 8, Louisiana 8, Michigan 16, Mississippi 6, Missouri 10, Nebraska 5, North Carolina 15, North Dakota 3, Ohio 18, Oklahoma 7, Pennsylvania 20 , South Carolina 9, South Dakota 3, Tennessee 11, Texas 38, Utah 6, West Virginia 5, Wyoming 3 le Alaska 3 an dihlah ahhin 281 si an ti ve.\nA donghnak official In an thanh hlan ahcun chim awk a tha lo. Thil hi aa thleng komi si ko. Electoral vote hi 538 lawng um ko caah a dang vialte Biden nih a lah dih zawngah 257 lawng an co ko lai an ti ve. Ruahchannak he dawh vawlei caan cu kan hman ko hna hih. Biden le Trump nih nih an p ahnih tein court ah kal an ngamh veve I teitu ah an i ruah veve caah buainak chuak lo dingin thlacam hau ko. Credit: Joel Pengthang


Dr. Ngun Cung Lian nih a chim atam pah caah amah chuah pimi asi lai tiah ka zumhnak asi. – Hakha Cherry\nRalkap le atu SAC phu hruai mi UEC nihcun Proportional Representative system ning in thimnak tuah le vote hmuh an duh.\nProportional Representative system hi afawi nak cun vote kha a buaktlak in i thenh phawt khi asi ko. Party pakhat nih landslide in teinak um loin a buaktlak in i thenhphawt kha an duh.\nHi Proportional Representative system hi Min Aung Hlaing le atu UEC nih an hman bal mi asi lo, cun an hngalh bal mi si zong ka zum lo.\nHihi Dr. Ngun Cung Lian nih kawlram ah a chuah pimi asi ka zumh.\nHi,Proportional Representative system hi ralkap le USDP nih an uar khun. Aruang cu mipi nih an dirkamh hna lo caah landslide in sungh ding kha an,duh lo caah vote thenh phawtnak ding lam an kawlnak idea asi.\nHi kong hi Dr. Ngun Cung Lian nih a chim atam pah caah amah chuah pimi asi lai tiah ka zumhnak asi.\nPR system hi Democracy uknak he aa kalh. Zeica kan ti ahcun mipi nih kan duh mi, kan zumh mi hna kha zalong tein kan vote hna. Cu kan vote cu kan vote mi nu/pa le party ca bak asi.\nHi PR sysytem cu hluttaw ah ralkap 25% hna caah lamtha sial piak bak asi. Zeica ti ahcun duh zong duh lo zong ah 25% kha thutden pek cia an si. Cu tik ah anmah ralkap thutden 25% chung in PR system tuah loin party cung lawng ah PR system kha an hman lai caah athawng bik ding mi cu ralkap 25% kha an si cang lai.\nCu caah hi Proportional Representative system hi Dr . Ngun Cung Lian nih kawlram ah a van luh pimi asi ko lai. Aluh pinak aruang cu hluttaw ah ralkap 25% hna nih caan tha le teinak an hmuhnak ding lam a kawl piak mi hna system asi ka zumh. Credit-Lai Ram Laipa\nRalkap dohnak hriamnam lak ah laiser meithal ka duh bik.1. Ralkap meithal cu kuan khat milu pakhat lawng athah khawh, abik in nganh sual afawi.\nLai meithal cu kuan rual / kuansop rawn khawh asi. 4.8 zenthong cu kuan 30-40 kar a um i meter 200 tluk kah ahcun pe 5 sq kau in kuan a kal/sarh i nganh mi nak in khen mi atam deuh.\nRalkap kuan fang hman mi hi suan lak ah anembik suan asi. Minung le saram caah cun hmual fak ngai nain lai meithal caah hman tawn mi suan thlet mi kuan a tluk lo, cucaah ralkap meithal kuanfang nih khin Datsi tank hmanh khi apemh kho lo,asinain lai meithal hman mi suan kuanpi nih cun fawite in a pemh khawh.\nRalkap meithal sniper dah tilo cu voi tam deuh kah tik ah a lin deuh deuh i akah a dik lo deuh deuh, ahmual zong pin lo deuhdeuh.\nCucaah laimei thal hi ralkap kahnak ah ahmual fak pin ah nganh atlawm caah lai meithal hi ka duh deuh.\nCozah ser mi zen hi puah tik ah meikhu a um lo tluk asi. Cu bantuk in a hma fah ning tuur a tlawm tuk.\nLai zen cu a hma fak i atuar ahar. Zei cati ahcun kas tampi cawh mi zen asi caah a hma fah ning tuur hi tuar ahar.\nRamsa hmanh nih lai zen cu an celh lo. Ramsa na kah mi athih lo ahcun va dawi hmanh, na hliamh mi ramsa khi tiva kuang lei peng ah a kal lai, tiva kuang aphak in ti adin lai i tlawmpal ah athi lai. Lai zen in hliamh mi sa nih an celh lobik mi le an,i thih pinak hi kas cawh mi zen tuur fah ruang tihal celh lo in asi. Aruang cu lai zen in hliam mi sa le minung nih hin tihal an celh lo bik. Cu ruang ah meithal in aa hliam sual mi hna nih hin zeidang nakin an tihal an celh lo deuh. Cutik ah lai zen in hliamh sual mi hna cu dinti an pe hna lo, aruang cu an din khawh bak in an thi tawn caah asi. Cu laizen ah kan hman mi kas hi mei hma afah tertu le tuur ngan taktak aa tel mi asi caah asi.\nCucaah ralkap dohnak ah hin lai meithal le lai zen tluk in ka duh mi an um lo. Lai Ram Laipa\nRuah lo le Ruah lo Hna Ka Ruat Tawn


Saya Jon Fready Hi Pu Rual Lak Ah Cun Ngakchia Ngai A Si Tak Ko Hi Teh - News and Media\nJon Fready nih kei cu Pu rual lak ah cun ngakchia ngai ka si. Cucaah a zuam cawhtu si kai tim lo. Amah belte Bible cang te a ka hal mi ka hmusak bak. Anih ka hal ve le a thi maw a nung ka thei ve ti lo. Mah kong I Debate a duh sicun rak ka zuam cawh ko seh. Ready ka si ko a ti. A chimmi hi zoh law a rak ngakchia ngai tak tak ko. A ruang cu a chimmi kan zoh tik ah a zuam cawhtu si kai tim lo a ti nain tim le tim lo khi cu va um ko seh. A zuam cawhtu asi ti cu a bia chimmi ah hin thei khawh asi. Hi a zuam cawhtu si ai timnak ah hin Bible study zong tampi a rak tuah zong a si kho. Cucaah a chimmi hi a hman ko. Pu rual lak ah cun Saya Jon Fready hi a hngakchia ngai tak ko.\nRel chap – Ram Lawng” a si. Pu Chawn Kio nih cun, “Vawlei serka in ahohmanh um lonak ram, minung nehnang ngei lo ram,” a si ti. Cu ram le hmun ah mahte khuakhan lairelnak nawlngei in kan i uk, aho miphun kut tang hmanh ah kan um bal lo. Leido ral cu a rak tho sawk, miphun phun khat in kan rak um kho fom lo! Miphun dang nih pen le uk kan duh lo ruangah Tuluk ram chuahtak in atu Chinram hi kan tlak.


Pathian Nih A Chuah Ka In Kut Pahnih A Neilo Mi Nu Cu A Hmasa Cem Vanlawng Pilot Ah A Ser — Salai Ephraim Thawngpang\nPathian Nih A Chuah Ka In Kut Pahnih A Neilo Mi Nu Cu A Hmasa Cem Vanlawng Pilot Ah A Ser\nSalai Ephraim May 23, 2019\nAmerican ram chung a si mi Arizona ram Nu Ms.Jessica Cox cu 1983 Feb 2 ah a chuak i a tu hi kum 36nak a hman cuahmah lio a si.Ms.Jessica Cox hi a chuak ka tein kut pahnih bak neilo in a chuak mi a si.\nA hung t’hang i Ms.Jessica Cox cu zei bantuk thil a hmuh le a ton mi paoh ah a thinlung a pek dih i cawn dih le thiam dih a duh.cu bantuk a thinlung le a lung put ning te cun a hung t’hang lian i kut ke tlamtling tein a nei mi hna nak hmanh in thiamthil a neih pin ah a kee pahnih hna cu kut pahnih neimi bantuk tein a hman khawh.\nCun Ms.Jessica Cox nih cun mah pum ralvennak caah ti in Taekwondo zawng a cawng i a cawnpi mi a hawi le hna nak in a let in a thiam deuh pin ah Ti lio zawng a thiam taktak tiah an chim.\nKum 2004 lio ah khan vanlawng mawntu pilot si cu a duh caah vanlawng pilot konglam le a thil sining hna cu a cawng i kum 2008 lio khan Sianghleirun, University of Arizona ah a graduate hnu in (pilot certificate) zong cu a lak khawh i vawnlei cung mi vialte hna lak i kut neilo hna lak ah vanlawng mawngtu pilot hmaisa bik ah a cang tiah an chim.\nTagged Pathian Nih A Chuah Ka In Kut Pahnih A Neilo Mi Nu Cu A Hmasa Cem Vanlawng Pilot Ah A Ser\nTrump Nih Nau Pawi Lio Mi Rawk/Thlak A Duhlo Ruangah Mipi A Phomh Ning Cu Dah Ngai →\n← Turkey Cozah Nih Russia S-400 Missile Defence Cu Ka Cawk Lai I US A Holh Ah Cun


Laiholh:Zeiruang dah Trump’A sualnak an kawlh peng’Zeiruang dah a sung(video) – Lai Lungrawn Post\nJanuary 12, 2021 January 12, 2021 admin Theihtlei\nTutan video ka van chiah mihi a biapi ngai ngai mi asi caah mipi zong nih zoh le thei nan duh cio theu lai tiah ka van chiah mi asi’Tu lio cu kan thei bantuk in Trump nih sungnak a nga hnu ah a cung ah tazacuai nak le a sualnak an kong peng ri bantuk in zeiruang ah dah a sualnak an kawlh’Tangka zeizat dah a sung timi zoh nan duh cio lai caah van zoh cioding in kan sawmh hna’A tang hi video asi.\nThawngpang dang asi:Trump hi mi tampi nih nan huat taktak i , Democratic pawl nih cun chiandeih bantuk in an tih i, an doh zungzal. Rap an chiah i, anmah tu a awh lehlam hna i, an i thlai.Tutan nancy Polosi Loptop le Hunter Biden Loptop nih Vuleipi a cul dih, zeidah a cang te lai. An tihbikmi cu Nancy Polisi Loptop chungah a biapi taktakmi Gmail le biathli tampi a um lai tihi a si.Emergency bakin Email in thawng an i thanh cang. Democratic a dirkam tu hna cu chunhe zan le Loptop umnak an kawl cang ti a si ko cang. Cawh hna seh, Misual hna kut a phan lai i, phaisa hmuhnak kuat pakhat a si pinah an hmuhmi biapi biathli vialte an phozar dih lai i, an tiktu caah a ran khawh chungin Trump hi ngawlngeihnak kan chuh a ahu an ti cang hi a si.\nBreaking:USA pi a kang kho cang hi’Tih nung diarhmun kan phan cang’A poi hrinhran.


Kahdohnak Kongah CNF/A Dirhmun A Fiang Taktak Cang – Buanchukcho\nCNA hi timh cia tein an um cang. Kan miphun hriamtlai le kan miphun a kan chanchuah tu ding CNA hi a tu ahhin ready tein an um cang. Timh cia tein an um cang. An mah zong nih ready kan si cang tiah an chim lengmang mi kha nan theih ko lai. Cu an chimmi nan zumh khawh lo hmanh ah kan hnu lei ah NUG he min an thut khan cun fian pah ding a si cang ko.\nTlangcung miphun hriamtlai hna lak ah CNA cu NUG sinah min a thu hmasa bik an rak si. A tu tiang tlangcung miphun hriamtlai nih NUG sinah min an thu rih lo. Sinain CNA nihcun an thut cang. CNA nih min an thutnak hi Kawl ralkap uknak kan doh ti lai, federal ramkomh kan ser tti lai ti kha min an thutmi a si. A dang min an thut mi a biapi mi tampi a um an ti nain an alnghter rih lo.\nCNA nih NUG ah min an thutnak hi ralkap he i phomh ding ah ready kan si cang. Timh cia kan si cang ti kha an langhter duhmi a si. A herh ahcun ral kan tho cang ko lai ti kha an langhter mi a si. Ralkap nih uknak an lak hnu ah CNA thazang hi a karh taktak. Ramdang bamwhnak phaisa siseh minung thazang zong in siseh an thazang a karh taktak tiah theih a si.\nHi bantuk in CNA thazang a karh i a tha tukmi a si. Minung thazang hrimhrim in karh kan herh. A tu ahhin CNA thazang hi an tam taktak cang timi kha nan theih cio ko lai. Cu ruang ah CNA / CNF kan pa le hna zong nihhin Kawl ralkap pawl hi an tih ti hna lo. An raltha tuk cang.\nCu ruang ah NUG zong ah Kawl ralkap doh ti dinh in min an thut ngamnak hi a si. Khat lei ah Dr. Sasa le Dr. Lian Hmung Sakhong vuanci an si ruang zong ah CNF kan pa le hna nih NUG hi kan dirkamh a herh tiah min an thut zong a si kho men. A zei sihmanh ah CNA nih NUG sin ah min an thut mi ralkap doh ti ding kha a si. Hriamnam meithal in ralkap uknak doh ti ding kha a si caah CNA nih kan i ready cang an ti caah a si ko.\nKawl Ralhrang Pawl Nih An Hmuh Hna Ah Cun An Lau La Teh Mu, KNLA Traning Lak Lio Tih An Nung Ko (+Video)


‘Kan Lung A Dong Lo’—2 Korin 4:16 | Cawn Awk Vennak Innsang\nCAWN AWK CAPAR 31\n“Hi ruangah hin pei kan lung a dongh bal lonak cu a si cu.” —2 KOR. 4:16.\nHLA 128 A Dongh Tiang Fek Tein Um\n1. Khrihfa hna nih nunnak tlikzuamnak ah a dongh tiang tlik khawh awkah zeidah an tuah a herh?\nKHRIHFA cu nunnak tlikzuamnak ah aa telmi kan si. A tliknak a sau rih lomi kan si ah, a sau cangmi kan si ah a dongh tiang kan tlik zungzal a hau. Filipi Khrihfabu sin Lamkaltu Paul ruahnak cheuhnak nih a dongh tiang tlik awkah thazaang a kan ngeihter. Paul nih ca a kuat hna lioah kumzabu pakhatnak Khrihfabu i mi cheukhat cu kum tampi chung Jehovah a bia cangmi an si. Jehovah kha zumhawktlak tein a biami an si nain Paul nih inkhawhnak he tlik zungzal a herh kha a hngalhter ṭhan hna. ‘Kawl tung lei ah . . . a tlimi’ amah keneh kha zul zungzal hna seh ti a duh.—Fil. 3:14.\n2. Filipi Khrihfabu sin Paul ruahnak cheuhnak cu zeicah amahle a caante ah hmuhmi a si?\n2 Filipi Khrihfabu sin Paul ruahnak cheuhnak cu amahle a caante ah hmuhmi a si. Khrihfabu cu dirh a sika in hremnak an tong lengmang. AD 50 hrawngah “Masidonia leiah hin ra” timi Pathian sawmnak ruangah Paul le Silas cu Filipi khua ah an phan. (Lam. 16:9) Mah ah Lidia timi nu he an i tong, anih cu thawngṭha ‘bia ngaih awk caah Pathian nih a lungthin a hunpiakmi’ a si. (Lam. 16:14) A chungkhar ningin tipil an ing. Asinain Khuachia cu a um sawhsawh lo. Khua chung i pa hna nih Paul le Silas kha an tlaih hna i khua uktu hna hmaiah an chuahpi hna, cun buaibainak a chuahtertu an si tiah sual an puh hna. Cucaah Paul le Silas kha an tuk hna i thong ah an thlak hna, cun khua chungin an ṭhawl hna. (Lam. 16:16-40) Mah tikah an lung a dong maw? A dong lo. Dirhkami Khrihfabu i unau pawl he aa tlaiin tah zeitin? Annih nih inkhawhnak an ngeihnak thawngin kan caah zohchunh awk ṭha an chiah. Paul le Silas chiahmi zohchunh awk ṭha nih thazaang a ngeihter tuk hna lai ti cu a fiang ko.\n3. Paul nih zeidah a hngalh, zei biahalnak dah kan i ruah hna lai?\n3 Paul nih lungdongh lo awkah bia a khiah. (2 Kor. 4:16) Asinain a dongh tiangin tlik khawh awkah kawltung ah lungthin pek zungzal a hau ti kha a hngalh. Paul sinin zeidah kan cawn khawh? Harnak kan ton hmanhah zumhfek tein kan um kho ti kha tuchan i zeibantuk zumfekmi hna nunning nih dah a langhter? Hmailei ruahchannak nih lungdongh lo dingin bia kan khiahmi kha zeitindah a fehter khawh?\nPaul Nunning nih a Kan Ṭhathnemh Ning\n4. Paul cu zeibantuk thil a ton hmanhah zeitindah Jehovah rianṭuannak ah a rian a tam zungzal?\n4 Paul nih Filipi Khrihfabu sin ca a ṭial lioah a tuahmi vialte kong kha ruathmanh. Paul cu Rom khua ah thong a tlak caah phung a chim khawhnak cu ri a ngei. Asinain a sinah a lengmi pawl phungchimhnak le lamhlat i Khrihfabu hna sin cakuat ṭialnak ah a rian a tam. Tuchan zongah lengah a chuak kho lomi Khrihfa tampi cu an inn ah a rami hna sinah thawngṭha chimnak caanṭha an hmu. Anmah theng nih kal in an len khawh lomi hna sinah thazaang a pemi cakuat zong an ṭial.\n5. Filipi 3:12-14 ningin Paul kha zeinihdah a hmuitinh cungah lungthin pek zungzal dingin a bawmh?\n5 Paul nih hlanlio ah a hmuhmi hlawhtlinnak asiloah a palhnak ruangah lungvaivuanh kha a duh lo. “Hmailei thil banh” khawh awk asiloah a dongh tiangin tlik khawh awkah “hnulei thil kha philh” a hau tiah a ti. (Filipi 3:12-14 rel.) Paul a lung a vaivuanhter khomi thil cheukhat cu zei hna dah an si? Pakhatnak ah, Paul cu Khrihfa a si hlanah hlawhtlinnak a hmumi a si. Asinain mah vialte kha “hmunthur men” ah a rel. (Fil. 3:3-8) Pahnihnak ah, a hmasa Khrihfa pawl kha a rak hrem hna caah ka sual timi ruahnak a ngei. Asinain mah ruangah Jehovah biak kha a rak ngol lo. Pathumnak ah, Jehovah caah a tuahmi vialte cu a za cang tiah a ruat lo i Jehovah rianṭuannak ah fakpi in aa zuam peng. Paul cu thongthlaknak, tuknak, lungchehnak, tilawng rawhnak le tirawl le thilpuan ngeih lonak ti bantuk harnak hna a tong ko nain phungchim rian ah hlawhtlinnak tampi a rak hmu. (2 Kor. 11:23-27) A rianṭuannak ah hlawhtlinnak zong a hmu i harnak zong a rak tong ko nain Paul nih Jehovah rian ka ṭuan zungzal a hau ti kha a hngalh. Kannih zong cutin kan si ve awk a si.\n6. Kan philh awk a simi “hnulei thil” cheukhat cu zei hna dah an si?\n6 ‘Hnulei thil philhnak’ ah Paul kha zeitindah kan i zohchunh khawh? Kan lak i cheukhat cu hlan i kan tuahmi sualnak ruangah ka sual timi ruahnak kha tei awkah kan i zuam a hau men lai. Cutin kan si ahcun a hleiin Khrih tlanhnak man he aa tlaimi kong hna kha pumpak hlathlainak tuah dingin timhnak kan ngeih awk a si ko lo maw? Thazaang a kan pe khomi kong kha kan hlathlai, kan ruah i thla kan cam ahcun a herh loin ka sual timi ruahnak kan ngei ti lai lo. Jehovah nih a kan ngaihthiam cangmi sualnak he aa tlaiin kanmah le kanmah zong sual kan i phaw ti lai lo. Paul sinin a dang kan cawn khawhmi a um rih. Mi cheukhat nih Jehovah rian tam deuh an ṭuan khawh nakhnga tangka tampi a hmuhter khomi an rian kha an kaltak. Cutin kan si ve ahcun kan rak sunghmi tinvo sung hna kha kan ruah ṭhan lonak thawngin hnulei thil kha kan philh a hau. (Nam. 11:4-6; Pct. 7:10) “Hnulei thil” ah hlanlio ah kan tuah khawhmi thil asiloah kan rak tei khawhmi harnak hna zong aa tel kho. Hlan i Jehovah nih thluachuah a kan pek ning le a kan bawmh ning kong kha kan ruah tikah kan Pa he kan i naih deuh ti cu a hmaan ko. Asinain Jehovah caah kan tuahmi cu a za cang tiah zeitikhmanh ah kan ruah awk a si lo.—1 Kor. 15:58.\nNunnak tlikzuamnak ah kan lung a vaivuanhter khomi thil hna kha kan hrial a hau i kan hmuitinh cungah lungthin kan pek zungzal a hau (Catlangbu 7 zoh)\n7. Nunnak tlikzuamnak ah teinak hmuh khawh awkah 1 Korin 9:24-27 ningin zeidah tuah a herh? Tahchunhnak pe.\n7 Paul nih “i zuam ko u” timi Jesuh bia kha ṭha tein a hngalhthiam. (Luka 13:23, 24) Khrih bantukin Paul nih a thih tiang fakpi in i zuam a hau ti kha a hngalh. Cucaah Paul nih Khrihfa nunnak kha tlikzuamnak he a tahchunh. (1 Korin 9:24-27 rel.) Tlik aa zuammi pakhat nih kawltung ah lungthin a pek a hau i a lung a vaivuanhter khomi thil hna kha a hrial a hau. Tahchunhnak ah, tlik aa zuammi hna cu chawdawr le a dang lung a vaivuanhter khomi thil tampi a umnak lam ah an tli men lai. Mah tikah tlik aa zuammi pakhat nih dawr ah a ummi thil pakhatkhat kha zoh awkah chikkhat a dirta lai maw? A dirta lai lo. Zeicahtiah teinak hmuh a duh caah a si. Nunnak tlikzuamnak zongah kan lung a vaivuanhter khomi thil hna kha kan hrial a hau. Paul bantukin fakpi in kan i zuam i kan hmuitinh cungah lungthin kan pek zungzal ahcun laksawng kan hmu ve lai.\nZumhnak Ah Kan Tonmi Zuamcawhnak\n8. Zei zuamcawhnak pathum kong dah kan i ruah hna lai?\n8 Atu ah kan lung a donghter khomi zuamcawhnak pathum in i ruah hna u sih. Pakhatnak, kan i ruahchanmi ningin thil a can lo tikah. Pahnihnak, pumsalei in kan thazaang a der tikah. Pathumnak, caan saupi harnak kan ton tikah. Midang nih mah thil sining he aa tlaiin an tawnghtham ning kong kha kan hlathlai ahcun bawmhnak kan hmu kho lai.—Fil. 3:17.\n9. Kan i ruahchanmi ningin thil a can lo tikah zeitindah a kan hnorsuan?\n9 Kan i ruahchanmi ningin thil a can lo tikah. Jehovah nih bia a kan kamhmi thil ṭha kha kan i ruahchan. Jehovah nih Judah ram i ṭhatlonak kha donghter cang seh ti a duhnak kong kha Habakkuk nih Jehovah sinah a chim, mah tikah Jehovah nih ‘hngah’ peng awkah a rak fial. (Hab. 2:3) Asinain kan i ruahchanmi cu a raumi a lawh tikah kan lungthawhnak a zor kho. Kan lung hmanh a dong kho. (Ptb. 13:12) Mah bantuk thil sining kha kumzabu 20nak a hramthawk ah a rak cang. Mah lioah chiti thuhmi Khrihfa hna nih 1914 ah vancung ah kan kai lai tiah an i ruahchan. Zumhfekmi Khrihfa hna nih an i ruahchanmi ningin thil a can lo tikah zeitindah an tawnghtham?\nRoyal le Pearl Spatz cu 1914 ah an i ruahchanmi ningin a tling lo nain kum tampi chung Jehovah kha zumhfek tein an biak zungzal (Catlangbu 10 zoh)\n10. Nuva tuahkhat nih an i ruahchanmi ningin thil a can lo tikah zeitindah an tawnghtham?\n10 Cubantuk zuamcawhnak a rak tongmi zumhfekmi pahnih kong hi ruathmanh. Unaupa Royal Spatz cu 1908, kum 20 a si ah tipil a ing. A rauhhlan ah vancung laksawng ka hmu cang lai tiah a rak zumh. 1911 ah Pearl timi unaunu pakhat kha ṭhit a duhnak kong a chimh, cun a nupi ding a simi kha hitin a ti: “1914 ah zeidah a cang lai ti kha na hngalh. Cucaah kan i um ding a si ahcun i um colh u sih law a ṭha lai.” Mah nuva hna cu 1914 ah vancung laksawng an hmuh lo tikah nunnak tlikzuamnak ah an lung a dong maw? A dong lo, zeicahtiah annih nih vancung kainak cungah si loin zumhawktlak tein Pathian rianṭuannak tu kha biapi ah an chiah caah a si. Inkhawhnak he tlik awkah bia an khiah. Cun Royal le Pearl cu vawleicung an nunnak a dih hlan tiang kum tampi chung Pathian rian an ṭuan i zumhfek tein an um peng. Jehovah nih a min a thianter lai caan, a ukning cu a hmaan ti a langhter lai caan le a biakam a tlinter lai caan kha naa ngaih lai ti cu a fiang ko. Jehovah nih ri a khiahmi caan ah mah cu a tuah hrimhrim lai ti kha na zumh khawh. Mah caan a phanh hlan tiang, kan i ruahchanmi ningin thil a can lo hmanhah lungdong loin Pathian rian kha i manh lo ngaiin ṭuan hna u sih.\nA tar hnu hmanhah Arthur Secord nih thlaraulei ah ṭhancho peng a duh (Catlangbu 11 zoh)\n11-12. Pumsalei in kan thazaang a der tik hmanhah zeicah hmaiah kan fon peng awk a si? Tahchunhnak pe.\n11 Pumsalei in kan thazaang a der tikah. Tlik aa zuam taktakmi hna he i lo loin kannih cu thlaraulei ah kan ṭhawn peng khawh nakhnga pumsalei in ṭhawn a hau lo. A tak ti ahcun pumsalei ah ṭhawnnak a ngei lomi, mi tampi nih thlaraulei ah ṭhawn peng awkah bia an khiah. (2 Kor. 4:16) Tahchunhnak ah, Unaupa Arthur Secord * cu kum 88 a si i Bethel ah kum 55 a ṭuan cangmi a si. Atu cu a thazaang a der cang i a ngan zong a dam ti lo. Nikhat cu nurse nu cu a herhmi thil tuahpiak awkah a ihnak ah a ra. Nurse nu nih a zoh i a zaang a fak tuk, cucaah hitin a ti: “Unaupa Secord, Jehovah caah thil tampi na rak tuah.” Asinain Arthur nih hlanlio a tuahmi thil hna cungah lungthin a pe lo. A nih buin a zoh i hitin a leh: “A si, a hmaan. Asinain a biapimi cu kan rak tuahmi thil kha a si lo. Atu ah zumhawktlak tein um hi a biapi deuhmi a si.”\n12 Jehovah rian caan saupi a ṭuan cangmi na si men lai. Asinain atu ah na ngan a dam lo caah hlan bantukin na ṭuan kho ti men lai lo. Cutin na si ah cun na lungdong hlah. Jehovah nih hlanlio ah zumhfek tein a rian na rak ṭuanmi cu a sunsak tuk ti kha zum. (Heb. 6:10) Cun zeitluk in dah Jehovah kan dawt ti cu a caah zeizat dah kan ṭuan timi cungah aa hngat lo ti kha i cinken. Mah canah a ṭhami lungput kan ngeih i kan tuah khawhmi dihlak kan tuah tikah zeitluk in dah Jehovah kan dawt ti kha kan langhtermi a si. (Kol. 3:23) Jehovah nih ri kan ngeihmi kha a hngalh i kan tuah khawhmi lengin a kan hal lo.—Mar. 12:43, 44.\nAnatoly le Lidiya Melnik nih harnak tampi an tong ko nain zumhfek tein an inkhawh (Catlangbu 13 zoh)\n13. Anatoly le Lidiya hmuhtonnak nih harnak tampi kan ton hmanhah Jehovah rianṭuan peng awkah zeitindah a kan bawmh?\n13 Caan saupi harnak kan ton tikah. Jehovah salle cheukhat cu kum tampi chung harnak le hremnak an tong. Tahchunhnak ah, Anatoly Melnik * cu kum 12 a si lioah a pa cu an tlaih i thong ah an thlak. Cun a pa cu an umnak Moldova in meng 4,000 (km 7,000) aa hlatnak Siberia ah ṭhawl a si. Kumkhat a rauh hnuah Anatoly, a nu, a pi le a pu zong Siberia ah ṭhawl an si. Tlawmpal ah khua pakhat ah an i pum kho, asinain khuasik caan ah hawrha lakah meng 20 (km 30) tiang an ke in an kal. A hnuah Unaupa Melnik cu kumthum chung thong a tla i a nupi Lidiya le kumkhat a simi a fanu he an i ṭhen. Harnak tampi an tong ko nain Anatoly le a chungkhar cu Jehovah cungah zumhfek tein an um. Atu ah Anatoly cu kum 82 a si cang i Central Asia ah Zung Ṭengnge Kawmiṭi in rian a ṭuan. Anatoly le Lidiya bantukin Jehovah rianṭuannak ah kan tuah khawhmi dihlak kha tuah hna u sih. Cun hlan bantukin inkhawhnak ngei zungzal hna u sih.—Gal. 6:9.\nHmailei Naa Ruahchannak Cungah Lungthin Pe\n14. Paul nih a hmuitinh phanh khawh awkah tuah a herhmi zeidah a hngalh?\n14 Paul nih a dongh tiang ka tli kho lai i kawltung ka phan lai ti kha a zumh. Chiti thuhmi Khrihfa pakhat in “cunglei nunnak” kha hmuh awkah aa ruahchan. Asinain kawltung phanh khawh awkah ‘ka tlik’ peng a hau ti kha a hngalh. (Fil. 3:14) Paul nih Filipi i unau pawl kha an hmuitinh cungah lungthin an pek zungzal khawh nakhnga lungthawh awk ngai a simi tahchunhnak pakhat a chimh hna.\n15. Paul nih Filipi khua i Khrihfa hna kha ‘tlik’ peng dingin thapek awkah rammi sinak kha zeitindah a hman?\n15 Paul nih Filipi khua i unau pawl kha vancung rammi an si kha a hngalhter ṭhan hna. (Fil. 3:20) Rammi sinak cu zeicah a biapit? Mah lioah Rom rammi sinak cu a sunglawi tukmi a si. * Asinain chiti thuhmi Khrihfa hna cu ṭhatnak tam deuh a pe khomi, a ṭha tukmi rammi sinak an ngei. Rom rammi sinak cu vancung rammi sinak he tahchunh ahcun zeihmanh a si lo. Cucaah Paul nih Filipi khua i unau pawl kha hitin tha a pek hna: “Khrih thawngṭha nih si hna seh ti an duhmi hna kha nan nuncan a si awk a si.” Hika i “nuncan” timi biafang cu rammi bantuk in nun timi sullam a ngei. (Fil. 1:27.) Tuchan i chiti thuhmi Khrihfa hna nih vancung i zungzal nun ding timi an hmuitinh phanh khawh awkah fakpi in an i zuamnak thawngin zohchunh awk ṭha an chiah.\n16. Vancung ruahchannak a ngeimi kan si ah, vawlei ruahchannak a ngeimi kan si ah Filipi 4:6, 7 ningin zeidah kan tuah peng awk a si?\n16 Vancung ruahchannak a ngeimi kan si ah, vawlei ruahchannak a ngeimi kan si ah kan hmuitinh phanh khawh awkah fakpi in kan i zuam a hau. Kan sining cu zeitin a si hmanhah hnulei thil kong kha kan ruah ṭhan awk a si lo i kan ṭhanchonak kha zei bantuk thil hmanh kan i dawnhter awk a si lo. (Fil. 3:16) Jehovah biakam a tlin lai kan hngahnak cu caan saupi a si cang men lai asiloah kan upa cang i hlan bantukin kan thazaang zong a ṭhawng ti men lai lo. Kum tampi chung harnak le hremnak zong kan tong men lai. Zeiti a si hmanhah “zei thil kong hmanhah lungrethei in um hlah u.” Mah canah Pathian sinah thlacam u law bawmhnak hal u. Cutin nan tuah ahcun Pathian nih nan ruah khawhmi leng nakin a ṭha deuhmi daihnak aan pek hna lai.—Filipi 4:6, 7 rel.\n17. A hnu capar ah zei kong dah kan i ruah hna lai?\n17 Tlik aa zuammi pakhat nih a kawltung a phanh lai ah a hleiin a hmuitinh cungah lungthin a pek bantukin kannih zong donghnak a naih tuk cang caah a ṭha tukmi hmailei biakam cungah kan lungthin kan pek ve a hau. Atu ah kan si khawh chungin cutin tuah kan duh. A hmaanmi lam cungah tlik khawh awkah zeidah kan tuah awk a si? A hnu capar nih biapi ah kan chiah dingmi thil kha hngalh awk le ‘a ṭha bik i thim awk kha hngalh’ awkah a kan bawmh lai.—Fil. 1:9, 10.\nPaul nunning nih Jehovah rian ṭuan peng awkah le kan hmuitinh cungah lungthin pek peng awkah zeitindah a kan forh?\nKan i ruahchanmi ningin thil a can lo tik, pumsalei in kan thazaang a der tik le caan saupi harnak kan ton tik hmanhah zeitindah nunnak tlikzuamnak ah kan tlik peng khawh?\nThazaang chuah in i zuam awkah Paul kha zeinihdah a forh?\nHLA 79 Fek Tein Dir Awkah Cawnpiak Hna\n^ cat. 5 Jehovah kan biaknak cu zei can a si cang hmanhah Khrihfa pakhat in ṭhancho peng kan duh. Lamkaltu Paul nih zumtu khat pawl kha zeitikhmanh ah lung dongh lo dingin tha a pek hna. Filipi Khrihfabu sin a cakuat ah nunnak tlikzuamnak ah inkhawhnak a kan ngeihter khomi thazaang peknak bia aa tel. Paul thazaang peknak bia zeitindah zulh khawh a si timi kong kha hi capar ah a langhter lai.\n^ cat. 11 Unaupa Secord kong kha 1965, June 15, Vennak Innsang capar i “A Hmaanmi Biaknak Ṭhanchoternak ah Ka Rian” timi [English] ah zoh.\n^ cat. 13 Unaupa Melnik kong kha 2004, October 22, I Hlau! chung i “Ngakchiat Lio tein Jehovah Dawt awkah Cawnpiaknak” timi [English] ah zoh.\n^ cat. 15 Filipi khua cu Rom uknak tangah a um caah khua mi hna nih Rom rammi sinak kha hmuh an duh. Cucaah Filipi khua i unau pawl nih Paul hmanmi tahchunhnak kha ṭha tein an hngalhthiam.


China Ralkap thilthup Cazin An Fir Piak Hna Covid-19 Mizaw Cazin Zong A Lang Viar Dih – Chin World News Evening\nMay 20, 2020 May 20, 2020 Salai Van Thawngpang\nChina Ralkap nih a thil tein an chiah mi thlithup Cazin pawl cu an phozar piak hna i Cozah nih Covid-19 mizaw Cazin an langhter mi zong fiang in a lang dih ti a si. Cozah nih vawlei mipi theih in an phozar mi Cazin ahcun mizaw an tlawm ngai, a si nain a tu ralkap thlithup Cazin an phozar piak hna cu a lat tam taktak in mizaw Cazin an rak tam ti a si.\nHi Cazain hi China Cozah ralkap Sianginn pakhat nih tutan zawtnak kong he tha tein Cazin an tuah mi a si. Cozah nih a langhter duh lomi a si nain ruah lo pi in mipi sin ah a phan sual i China Cozah zong mualpho taktak in a hun um hi a si tiah Shwewiki timi nih a tarlangh.\nChina Cozah nih vawlei mipi sin ah thawngthanhnak an tuah ning ahcun “China rampi dihlak huap in Covid-19 zawtnak a ngei mi Cazin hi 84029 lawng a rak si. A si nain a tutan Ralkap Cazin an phozar piak mi hna ning ahcun, Covid-19 zawtnak a ngei mi dihlak hi 640000 (Tingruk le Thongsawmli) leng an si” tiah an chim.\nChina Cozah nih hin vawleipi hmai ah a mualpho lai a phan tuk caah Cazin dik taktak hi a rak langhter lo, mizaw Cazin hi a tlawm khawh chung in a rak langhter, a si nain China Cozah, ralkap lei nih Cazin an tuah mi cu mipi sin ah ruah lo pi in a phak sual tikah cun China Cozah lih a chimnak cu vawleipi nih an hmuh tthan ti asi.\nTutan ralkap lei cazin an tuah mi hi a luancia February thla in khan China ram khuapi 130 chung\nah a um mi, khuapi le pengkulh kip mizaw cazin an khomh mi a si. Ralkap lei nih Cazin an tuah mi hi a felfai ngai ngai i Covid-19 zawtnak an i chawnh biknak hmun pawl zong felfai tein an langhter i a bik in Tlanglawng dinhnak, KFC Dawr, Super Market, Hotel, Rawldawr ti bantuk in zawtnak aa chawnh mi cazin tiang in an langhter dih ti a si. V.O.M\nLungthin Nih A Celh Hrim Lo Nau Ngei Kami Nu Pakhat Cu Sizung Pa 6 Nih An Cohlan Duh Lo Ruangah A Nunnak A Liam


Bible Sianginn Kai Lomi Nih Cun Pathian Rian Kan Tuan Awk Si Lo: Dr. Aung Myint Thang – Chin World News Evening\nBible Sianginn Kai Lomi Nih Cun Pathian Rian Kan Tuan Awk Si Lo: Dr. Aung Myint Thang\nBAIBAL CAWNG LO I PATHIAN RIANTTUAN HI SUAL A SI MAW? 1. Pathian dawtnak le a kan khamh nak kong cu ahopoh nih chim phuan ding asi. Zumtu vialte cu kan si khawh tawk cio in Pathian rianttuannak, Pathian ram kauhnak caah kan i tel cio ding a si. Pathian ram ca i thazaang a chuah duh lomi cu zumtu ttha an si loh. Hrintthan mi an si lo. Jesuh dawtnak a theimi le a fialmi a tuahmi an si lo kan ti khawh.\n6. Korea ahcun MDiv tal a dih lomi cu Pathian rianttuannak nawl an pe hna lo. Laitlang ahcun ka hrinthan a timi poh nih Pathian rianttuan ah an i thawh. A au khuang deuhmi poh nan rak cohlan lengmang fawn hna. Minal deuh poh phungchim ah nan rawih hna. Kan Laimi lam an pial pitu hna hi zuri an si lo, cawnnak reprap a nei lomi evangelist pawl an si. Credit: Dr. Aung Myant Thang\nSaya fel le saya ttha si ding ahcun siahngakchia fel si kha a herh hmasa. Baibal cawnpiaktu ttha na si ve nak ding ca ahcun fakpiin Baibal a cawngmi na si hmasa a herh ve. Baibal cawn duh bak lo i cawnpiaktu si cawlh ai timmi nakin mi sual deuh an um lo. Siahngakchia si hmasa loin saya si khawh asi lo bantuk kha a si.\nWinner Dingah Aa Tlak Mi Cu Esther Lawng Si An Ti Cang Ko Hi Teh